title: Kristillinen metallimusiikki

text: "Screams of Abel" -verkkolehden Phil Powellin mukaan 1990-luvun lopulla ja 2000-luvun alussa "kristillisten black metal -yhtyeiden kansainvälinen määrä kasvoi räjähdysmäisesti", ja black metal "vaikutti olevan nopeimmin kasvava tyylilaji kristillisissä metallipiireissä". HM-lehden mukaan ruotsalaisen Crimson Moonlightin "The Covenant Progress" "haastaa parhaimmat tuotokset mitä mikä tahansa yhtye (kristillinen tai sekulaari) tässä alalajissa voi tarjota". Kristillisen black metalin johtaviksi yhtyeiksi nousivat myös ruotsalainen Sanctifica, norjalaiset Lengsel ja Drottnar sekä indonesialainen Kekal. Vuonna 1998 Antestorin Cacophonous Records -levy-yhtiöllä julkaisema "The Return of the Black Death" "asetti normit kristilliselle black metalille".


title: Kristillinen metallimusiikki

text: Vaikka unblack- ja black metal -yhteisöjen välillä vallitsee erimielisyyksiä, joissain tapauksissa muusikot ovat tehneet yhteistyötä: Dimmu Borgirin kosketinsoittaja Stian Aarstad tuotti Vaakevandringin nimi-ep:n "Vaakevandring" vuonna 1999, ja Mayhemin Jan Axel Blomberg (Hellhammer) soitti rumpuja Antestorin "The Forsaken" -albumilla vuonna 2005. Toimeliaimmat unblack metal -piirit ovat Skandinaviassa, Yhdysvalloissa ja Etelä-Amerikassa. Etelä-Amerikan unblack metal -piirit tunnetaan poikkeuksellisen kumouksellisista ja antisaatanallisista sanoituksistaan.


title: Kristillinen metallimusiikki

text: Melodisemmat metallimusiikin muodot kuten erityisesti power metal ovat suosittuja lajeja kristillisen metallimusiikin piireissä, varsinkin Pohjoismaissa. Varhaisiin kristillisiin power metal -yhtyeisiin kuuluu saksalainen Seventh Avenue ja ruotsalainen neoklassista metallia soittava Narnia tekivät kristillistä metallia tunnetuksi. Seventh Avenuen "Tales of Tales" (1996), meni sijalle 18 Japanin metallimusiikin listoilla. Myöhemmin 1990-luvulla Narnia alkoi vaikuttaa kristillisen power metalin historiaan saatuaan levytyssopimuksen Nuclear Blast Recordsin kanssa. Muita eurooppalaisyhtyeitä ovat saksalaiset Chrystyne ja Lightmare sekä ruotsalaiset XT, Harmony ja Heartcry.


title: Kristillinen metallimusiikki

text: Progressiivisen metallin osalta brittiläinen Balance of Power sain jossain määrin suosiota. Yhdysvaltalaisista yhtyeistä Magnitude Nine ja Metal Blade Recordsille kiinnitetty Jacobs Dream ovat olleet erityisen suosittuja kristillisissä piireissä. Metal Blade Recordsin kanssa. Etelä-Amerikassa Eterna ja Dracma ovat johtavia kristillisiä power metal- ja progressiivisia metalliyhtyeitä. Tuoreemmista yhtyeistä kriitikoiden arvostusta ovat saaneet Divinefire ja Theocracy, joka HM-lehden mukaan "edustaa erinomaisuutta nykyisessä kristillisessä metallimusiikissa".


title: Kristillinen metallimusiikki

text: Veni Domine on varhaisimpia kristillisiä progressiivisia doom metal -yhteitä, ja HM magazine sijoitti "Fall Babylon Fall" -esikoislevyn kaikkien aikojen 38. vaikutusvaltaisimmaksi kristilliseksi metallialbumiksi.


title: Kristillinen metallimusiikki

text: Paramaecium ja Ashen Mortality ovat kaksi tunnetuinta kristillistä doom metal -yhtyettä. Paramaeciumista tuli yksi tyylilajin huippunimistä. Ashen Mortality tunnettiin keskivertoa parempana doom metal -yhtyeenä.


title: Kristillinen metallimusiikki

text: Kristillisen goottimetallin uranuurtajiin kuuluu vuonna 1989 perustettu kalifornialainen Saviour Machine. Sen ja Wedding Partyn lisäksi 1990-luvulla vaikutti kolme kristillistä goottimetalliyhtyettä: Undish, Necromance ja Kohllapse. Puolalainen Undish äänitti 1997 esikoisalbumin "Acta Est Fabula", jonka julkaisi saksalainen Massacre Records. Albumia seurasi Euroopan kiertue Theatre of Tragedyn ja Saviour Machinen kanssa sekä esiintyminen Wacken Open Air -festivaaleilla. Industrial-vaikutteitakin hyödyntänyt Necromance sai myönteisiä arvioita lehdiltä kuten Rock Hard ja Metal Heart. Myös konemusiikkivivahteita käyttänyt australialaisperäinen Kohllapse sai jonkin verran suosiota maallisissakin piireissä, erityisesti albumillaan "Distant Mind Alternative".


title: Kristillinen metallimusiikki

text: Alternative metalin johtaviin kristillisiin yhtyeisiin lukeutuvat nu metal -yhtyeet P.O.D., Thousand Foot Krutch, Disciple ja Pillar. Zao uursi uraa metalcorelle sekä näytti suuntaa Underoathille ja Norma Jeanille. Industrial metal -tyylin ensimmäisenä kristillisenä artistina pidetään yleisesti kalifornialaista Mortalia. Joskaan ei ensimmäinen industrialia soittanut kristillinen yhtye,Mortalilla oli kuitenkin merkittävin rooli sikäli, että se avasi tien 1990-luvun muille kristillisille industrial-yhtyeille.


title: Kristillinen metallimusiikki

text: Toinen kristillisen industrial metalin maineikas yhtye on Circle of Dust, joka sai hieman suosiota MTV:llä musiikkivideollaan ”Telltale Crime”, ja osaa kappaleesta ”Deviate” käytettiin pitkän aikaa jo lopetetun "MTV Sports" -ohjelman tunnusmusiikkina. Huomiota sai myös kristillisen industrial metalin superyhtye Argyle Park sekä Klank albumeillaan "Still Suffering" ja "Numb", jonka kappale ”Blind” sai jonkin verran radiosoittoaikaa.


title: Kristillinen metallimusiikki

text: Suomen Larry Normaniksikin kutsuttu tamperelainen rokkipappi Tarvo Laakso lienee Suomen ensimmäinen kristillisen hard rockin esittäjä. Hänen vuonna 1981 ilmestyneellä "Sähköpaimen"-levyllä on hard rock -kappaleita, kuten hänen tunnetuin kappaleensa "Krusifiksin juurella" sekä "Tervetuloa punkkiluostariin", joissa molemmissa kitarasoolot soittaa Heikki Silvennoinen. Rokkipapin ennenkuulumaton asenne ja tyyli herätti kohua ja hän pääsi jopa Ajankohtaiseen kakkoseen esiintymään ja vastailemaan kysymyksiin.


title: Kristillinen metallimusiikki

text: Suomalaisessa kristillisessä rokissa alkoi olemaan yleisemmin heavy-vaikutteita vasta 1980-luvun lopulla, eli selvästi myöhemmin kuin muualla. Vuotta 1987 voitaneen pitää jonkinlaisena merkkivuotena. Tällöin hevivaikutteisia bändejä alkoi syntymään erityisesti nykyisen Pirkanmaan alueella.


title: Kristillinen metallimusiikki

text: Tamperelaista loppuvuodesta 1987 perustettua Terapiaa on nimitetty uranuurtajaksi raskaan rockin saralla. Yhtyeen musiikissa oli vain vaikutteita metallimusiikista, esimerkiksi sen ensimmäisellä albumilla "Tule & kazo" (1993), mutta silti monet myöhemmät suomalaiset kristilliset metalliyhtyeet ovat nimenneet Terapian vaikuttajakseen. Kappale "Hei sinä" vuodelta 1988 ja varhaisin Terapian esittämä kappale, joka päätyi debyyttilevylle. Vuoden 1988 demoäänityksessä kappaleesta voi kuulla hevitilutusta.


title: Kristillinen metallimusiikki

text: Toinen, Ikaalisista kotoisin oleva, 1987 perustettu The Rain -yhtye kuuluu lajin varhaisiin edustajiin. Yhtyeen musiikki pysyi kautta linjan voimakkaasti melodisen hard rockin linjoilla. "Yhtä kuin voitto" (2008) -albumilla oleva "Ohiko kuljet?" -kappale on kirjoitettu vuonna 1989 ja alun perin The Rainin vuonna 1990 julkaistulla ensimmäisellä demokasetilla mukana. Tuosta kappaleesta, sekä "1988"-introsta, jossa on pätkä alkuperäistä demoa, voi kuulla The Rainin varhaiset heavy-vaikutteet.


title: Kristillinen metallimusiikki

text: Samantyyppistä musiikkia soitti myös tamperelainen Sator. Sator julkaisi yhden 12" EP:n vuonna 1987. Tuo levy sekä kajaanilaisen Heurekan debyytti "Heureka" (äänitetty 1987) lienevät yksiä varhaisimpia suomalaisen kristillisen rockin julkaisuja, joissa on havaittavissa heavy-vaikutteita. Satorissa vaikutti jäseniä, jotka tulivat myöhemmin tunnetuksi 90-luvulla uranuurtavista gospelbändeistä. Laulaja-kitaristi Mikael Lindell vaikutti myöhemmin nokialaisessa Bass'n Helenissä. Myös Bass'n Helenin (perustettu 1992) alkuajan materiaalissa oli hevityylisiä kappaleita. Satorin Harri Karhe ryhtyi Terapian rumpaliksi vuonna 1991. Basisti Sami Lahdensuo oli mukana tamperelaisessa gospelrockyhtye Veronikassa.


title: Kristillinen metallimusiikki

text: Kankaanpääläisen The Roadin 1988 ilmestynyt kakkosalbumi Ykkösuutinen sisälsi myös rockia heavy-vaikuttein. Tamperelaisen Gospel Powerin hevahtava kappale "Uusi uljas" vuodelta 1988 on höystetty Heikki Helan hevikiljahduksin.


title: Kristillinen metallimusiikki

text: Mäntästä nousi myös 1987 perustettu, melodista progressiivista metallia soittanut Face-yhtye. Face voitti vuonna 1988 Kouvolassa pidetyssä Gospel Soundcheckissä parhaan bändin kannukset ja soitti seuraavana vuonna iltakonsertissa Q.Stonen kanssa. Yhtye kiinnitettiin myöhemmin Music Vision ohjelmatoimiston listoille ja esiintyi mm. Lahden Suurhallissa pidetyllä Gospel Rock -festivaalilla 1990. Yhtye lienee ensimmäinen, joka jo perustamisestaan asti panosti musiikin lisäksi myös ulkoiseen visuaalisuuteen ja jäi kenties tämän takia suomigospelin "outolinnuksi", herättäen ristiriitaisia tuntemuksia kautta kentän. Face soitti viimeisen keikkansa Mäntässä 4.10.1996.


title: Kristillinen metallimusiikki

text: Monet näistä bändeistä, kuten Bass'n Helen, The Road, The Rain ja Terapia ovat olleet suosittuja Suomen gospel-piireissä ja esiintyneet suurissa kristillisissä nuorisotapahtumissa.


title: Kristillinen metallimusiikki

text: 1990-luvun alussa Suomessa vaikutti joukko kristillisiä extreme metal -yhtyeitä, joista suurin osa jäi demotasoisiksi.


title: Kristillinen metallimusiikki

text: Suomen ensimmäinen kristillinen extreme metal -yhtye oli tiettävästi kokkolalainen 1990 perustettu Cathacomb (alun perin DBM, Destroyer of Black Metal). Hieman myöhemmin aloittivat yhtyeet Sanctify, Immortal Souls ja Suomen tärkeimmäksi kristilliseksi metalliyhtyeeksi nimitetty Deuteronomium, joka julkaisi vuonna 1993 demon "Paths of Righteousness". Sen ja Sanctifyn "Reality"-demon katsotaan aloittaneen Suomen kristilliset metallimusiikkipiirit.


title: Kristillinen metallimusiikki

text: Uranuurtajan osa toi myös Deuteronomiumille hankalan aseman: metallipiireissä yhtyettä katsottiin alaspäin, ja kotiseurakuntansa tiloissa harjoitellessaan Deuteronomium sai tietää, että seurakunnassa rukoiltiin, jotta jäsenet "tulisivat oikeasti uskoon ja lopettaisivat saatanallisen musiikkinsa soiton." Vuoden 1997 "Tribal Eagle" -ep-levylle on toisinaan annettu kunnia ensimmäisenä suomalaisena kristillisenä metalli-cd:nä. Basisti Manu Lehtinen perusti kitaristi-solisti Miika Partalan kanssa maaliskuussa 1998 "Little Rose Productions ky:n" tarkoituksenaan edistää ja monipuolistaa Suomen kristillisen musiikin kulttuuria. Yritys toimi albumien maahantuojana ja myi niitä. "Little Rose" oli osaksi myös levy-yhtiö, ja se julkaisi Deuteronomiumin esikoisalbumin "Street Corner Queen" (1998). Myöhemmin yritys tunnettiin Maanalaisen Levykauppana ja se vastasi pääasiassa kristillisen metallimusiikin välityksestä ja julkaisusta Suomessa.


title: Kristillinen metallimusiikki

text: 1990-luvun lopulla Suomessa alettiin toimittaa kolmea alaan erikoistunutta fanzinea, "Ristillinen Rock & Heavy Metal -lehteä", "INRI - White Metal Magazine", ja "The Christian Underground Zineä" The Christian Underground Ry (TCU) järjesti toimintaa kristitilliselle metalliyhteisölle keikkojen ja leirien muodossa. Vuonna 1996 euroopan suurimmassa kristillisessä nuorisotapahtumassa Maata Näkyvissä -festareilla aloitettiin Alternatiivipommisuoja-konsertit, joka kokosi perjantai-iltaan raskaamman kristillisen musiikin esittäjiä.


title: Kristillinen metallimusiikki

text: 90-luvun loppupuolella nousi myös muutama suomalainen kristillinen nu metal-yhtye, jotka nauttivat jossain määrin myös maallisten piirien suosiota, kuten Dust Eater Dogs ja Jacks of All Trades. Jos Deuteronomiumin Tribal Eagle EP oli ensimmäinen suomalainen kristillisen metallin levytys, Dust Eater Dogsin Motoria (1998) pidetään ensimmäisenä suomalaisena kristillisenä metallialbumina. Jacks of All Trades sai kunnian olla ensimmäinen suomalainen nu-metal-yhtye, joka teki levytyssopimuksen monikansallisen levy-yhtiön kanssa.


title: Kristillinen metallimusiikki

text: Vuodesta 2001 Nokialla alettiin järjestää alan musiikkitapahtumaa, Immortal Metal Festiä. Kristilliset metalliyhtyeet esiintyvät myös muissa hengellisissä musiikkitapahtumissa muitten musiikkityylien edustajien ohella. Kristilliset yhtyeet eivät olleet osattomia maallisissakaan piireissäkään: Immortal Souls esiintyi Tuska Open Air Metal Festivalissa 2003, ja Deuteronomium on lämmitellyt Sentencedia 1998 sekä esiintynyt Sauna Open Air ja DBTL -festivaaleilla 2009. "Sana"-lehti uutisoi 14. tammikuuta 2010, että kristillisen metallimusiikin ympärille on muodostunut Suomen suurin kristillinen alakulttuuri: Suomessa on 20–30 toiminnassa olevaa kristillistä metalliyhtyettä, "metallisteja puolestaan on erään arvion mukaan 500–1000, ja kuuntelijoita huomattavasti enemmän".


title: Kristillinen metallimusiikki

text: Vuonna 2006 järjestettiin kokeellinen jumalanpalvelus metallimusiikilla, Metallimessu, jonka Suomen Luterilainen kirkko otti osaksi toimintaansa. Metallimessuista tuli suosittuja, ja AFP uutisoi syyskuussa 2008, että niiden menestys on sidoksissa metallimusiikin valtavirransuosioon Suomessa.


title: Kristillinen metallimusiikki

text: 2000-luvulla kristillistä metallia on myyty näkyvästi Suomessa: uranuurtajayhtye The Rainin "Yhtä kuin voitto" -albumi kipusi peräti sijalle 2. viikolla 35 vuonna 2008. Aiemmin selkeästi evankelioiva gospel-levy ei ollut sijoittunut näin korkealle. Forssalaisen HB-yhtyeen albumi "Enne" oli 2006 yhteensä neljä viikkoa Suomen virallisella listalla ja oli parhaimmillaan sijalla 27, ja vuonna 2007 "Frozen Inside" oli avausviikollaan sijalla 15 ja sijalle 25 toisella viikolla. Deuteronomiumin paluualbumi "From the Midst of the Battle" meni 2008 julkaisuviikolla 34 sijalle 11 ja seuraavalla viikolla sijalle 16. Muita sijoituksia ovat saaneet esimerkiksi Sotahuuto albumillaan "Ihmisen jälki" (2007 viikolla 34 sijalla 35), Oratorio albumillaan "Redemption" (2006 viikolla 47 sijalla 36), Mehida albumillaan "Blood & Water" (2007 viikolla 35 sijalla 23) ja VIP-yhtye "Maasta olet tullut" -pitkäsoitollaan (40. sija viikolla 22 vuonna 2009).


title: Kristillinen metallimusiikki

text: Kristillisen metallimusiikin ideologiset juuret ovat yhdysvaltalaisessa evankelisessa protestantismissa eli evankelikalismissa. Suuntaus syntyi 1970-luvulla alun perin tarkoituksenaan juuri evankelioida metallimusiikkipiirejä: varhaisilla yhtyeillä oli tapana kutsua ihmisiä uskoon konserteissaan. Päämäärä on sittemmin muuttunut, minkä taustalla on nähty kristinuskon maallistuminen 1990-luvulla. Varsinkin Pohjois-Euroopassa nykyiset piirit "vaikuttavat olevan hyvin vähän kiinnostuneita evankeloinnista". Sen sijaan on esitetty, että kristillinen metallimusiikkiyhteisö tarjoaa ydinjäsenilleen tärkeitä resursseja sekä vaihtoehtoisen ja komplementaarisen uskonnonharjoitus ja -ilmaisumuodon kuin vaihtoehtoisen kristillisen identiteetinkin muodostamiselle. Siten kristillisen metallimusiikin nykyisiä tarkoituksia on nimetty neljä: vaihtoehtoinen uskonnollinen identiteetti ja ilmaisumuoto; legimitiivinen uskonnollinen ilmaisumuoto; tehokas tapa evankelioida ja puolustaa kristillistä uskoa; myönteinen vaihtoehto yleiselle metallimusiikille.


title: Kristillinen metallimusiikki

text: HM-lehden haastattelussa vuonna 2006 suuntauksen kuuluisimpiin kuuluvan Mortification-yhtyeen keulahahmo Steve Rowe antaa ymmärtää, että evankeliumin levittäminen on toissijaista ja että kristillisen metallimusiikin kuuluu nimenomaan tarjota "hengellistä rohkaisua" kristityille kuuntelijoilleen. Rowe kirjoitti taannoin yhtyeen lehdistötiedotteessa, jossa hän taustoitti "Resurrection Band (A Tribute To Rez)" -kappaleen merkitystä, että hän pitää yhtyeen pääasiallisena kohderyhmänä ihmisiä, jotka ovat "kristillisen kulttuurin reunalla mutta eivät osa sitä". Rowe kertoo nuorena vieraantuneensa seurakunnastaan ja kokeneensa enemmän yhteisöllisyyttä metallialakulttuurissa mutta kuultuaan Resurrection Bandia hän löysi kristillisen metallimusiikin kautta omanlaisen tavan hahmottaa kristityn identiteettiä. Samaan tapaan Moberg (2006) arvelee, että kristillisen metallimusiikin olemassaolo itsessään vihjaa paitsi tarvetta vaihtoehtoiselle uskonnonolliselle ilmaisulle myös tyytymättömyyttä perinteisiin ylistyksen muotoihin nuorten kristittyjen keskuudessa: "He eivät ehkä koe mukavaksi pelkkää kirkossa käymistä ja virsien laulamista, vaan he tarvitsevat vaihtoehtoista tapaa ilmaista samaa uskoa." Muusikoille kristillinen metallimusiikki voi olla evankelioinnin lisäksi "myös tapa päästä eroon mielikuvasta, että kristinusko olisi jotain tiukkapipoista tai tylsää".


title: Kristillinen metallimusiikki

text: Eileen Luhrin (2009) mukaan kristillinen metallimusiikki ilmaisee ulkopuolisuuden tunnetta ja kapinaa siinä missä muukin metallimusiikki - mutta täysin eri tavalla: kristillisen metallimusiikin kapina kumpuaa kristillisestä vastarinnasta moraalittomana ja syntisenä nähtyyn teollistumisen jälkeiseen moderniin maailmaan, jossa perhearvot ovat rappeutuneet abortin ja pornografian laillistamisen ja kasvavan hyväksynnän sekä homojen oikeuksien ja feministiliikkeen nousun vuoksi. Ulkopuolisuuden tunteen taustalla on nähty kristityn keskeinen kamppailu siitä, että vaikka hän on "maailmassa", hänen ei tule olla "maailmasta" (seurata lihan himoja). 1980-luvulla Bloodgood ja Barren Cross käänsivät kapinan merkityksen päälaelleen julistaessaan, että länsimaisessa yhteiskunnassa ja kulttuurissa juuri kristillinen usko on todellista kapinaa. Yleisen metallimusiikin tavoin kristillinen metallimusiikki rohkaisee kuulijaansa puolustamaan uskoaan, ajattelemaan itse eikä seuraamaan sokeasti auktoriteetteja – edes uskonnollisia.


title: Kristillinen metallimusiikki

text: Mobergin mukaan kristillinen metallimusiikki on synnyttänyt suurimmat harrastajayhteisöt niihin maihin, joissa metallimusiikki on suosittua muutenkin: Yhdysvallat, Brasilia, Meksiko, Saksa, Alankomaat, Norja, Ruotsi ja Suomi. Maailmanlaajuisella tasolla on kyse verrattain pienestä ilmiöstä, sillä uskovia metalliharrastajia on tuhansia kun taas yleisen metallimusiikin harrastajia miljoonia. Kristillisen metallimusiikin piirit ovat harvoja ylikansallisia kristillisiä yhteisöjä, joilla ei ole minkäänlaista johtoporrasta tai kiltaa – ainoastaan musiikki yhdistää sen yhteisön jäseniä. Yhteisö on kehittänyt oman infrastruktuurinsa keskusteluyhteisöineen, asenteineen, tinkimättömine sloganeineen kuten "Faster for the Master!", "Turn or Burn!" ja "Support the War against Satan!", riippumattomine levy-yhtiöineen, verkkokauppoineen ja tapahtumineen. Brasiliassa ja Meksikossa toimii pieniä kristittyjen metallistien seurakuntiakin. Useimmat kristityt metallistit kuuntelevat myös tavallista metallimusiikkia; kristillisestä metallimusiikista haetaan lähinnä myönteistä vastapainoa metallimusiikin tunnetusti synkeälle sanomalle, ja yleensä monet kristityt metallistit välttävät vain kaikkein saatanallisimpia ja kristinuskon vastaisimpia yhtyeitä jos niitäkään, sillä jotkut eivät välitä koko asiasta. Konserttieleissä on havaittu joitain eroja: välttääkseen niin kutsutun pirunsarvi-käsimerkin oletettua saatananpalvonta-viittausta, jotkut takovat ilmaan pelkkää etusormea "antaen kunniaa hänelle, jolle kunnia kuuluu."


title: Kristillinen metallimusiikki

text: Kristillistä metallia on nimitetty "mahdollisesti paradoksaaleimmaksi musiikin muodoksi, joka on syntynyt lähimenneisyydessä", koska metallimusiikki yhdistetään usein voimakkaasti kristinuskon vastaisiin aiheisiin. Keith Kahn-Harris kirjoittaa kirjassaan "Extreme Metal: Music and Culture on the Edge", että metallimusiikkipiireissä kristillistä uskoa ja jäsenyyttä kirkkoon pidetään vakiintuneen auktoriteetin kannattamisena, jonka vuoksi varsinkin extreme metal -harrastajat näkevät kristilliset metalliyhtyeet teeskentelijöinä ("poser", "poseur") ja kristilliset sanoitukset vastoin metallimusiikin "oikeaa tarkoitusta". Jos metallimusiikille voi nimetä jonkin aatteen, niin individualismin. Metallimusiikin harrastajien asenteet kristillistä metallia kohtaan vaihtelevat välinpitämättömyydestä uskonnon torjumiseen, vaikka jotkut myöntävät, että kristillisessä metallimusiikissa saattaa olla yhtyeitä, jotka tekevät hyvää musiikkia aivan kuten yleisessä metallimusiikissa. Metallimusiikin viestimissä kristilliset yhtyeet torjutaan toisinaan. Esimerkiksi Imperiumi.netin arviossa Oratorio-yhtyeen albumin arvosanaa laskettiin juuri sanoitusten vuoksi: "On olemassa asioita, jotka eivät vain sovi yhteen, kuten metalli ja kristillinen sanoma."


title: Kristillinen metallimusiikki

text: Aiheeseen perehtymättömän saattaa olla vaikea ymmärtää, kuinka aggressiivinen musiikki ja kristillinen sanoma rakkaudesta ja pelastuksesta sopivat yhteen, varsinkin kun on kyse death- tai black metalista. Internetin tietosivustot kuten The Metal for Jesus! ja Jesus Metal sisältävät "kristillisen metallimusiikin apologioita", joissa perustellaan, että kristityille on luonnollista yhdistää vakaumuksensa asioihin, joista he pitävät. Jotkut metallimuusikot ymmärtävät tämän näkökulman mutta se ei vaikuta heidän asenteisiinsa. Satanic Slaughterin Ztephan Dark esimerkiksi totesi kristillisistä metalliyhtyeistä: "He tekevät samaa juttua kuin monet saatanalliset bändit eli välittävät ihmisille sanomaa musiikilla, josta pitävät. Ero on siinä, että en pidä heidän typerästä sanomastaan enkä osta heidän levyjään." Vuonna 2009 New York -lehdessä Slayerin Kerry Kingiltä kysyttiin, "Mikä on nyt suosittua metallimusiikissa, jonka haluaisit kuolevan?", ja King sanoi kristillisen metallin: "Minulle se on tarpeeksi vastenmielistä, etten edes halua kuulla sitä."


title: Kristillinen metallimusiikki

text: Koska varhaisilla edustajilla oli tapana panostaa lähetystyöhön musiikin kustannuksella, sillä siten ne saivat uskottavuutta kirkon piireissä, kristillisiä metalliyhtyeitä arvosteltiin 1990-luvulle saakka omaperäisyyden puutteesta. ”Kristillinen metalli” itsessään oli väistämätön ilmiö, koska kristityt muusikot ovat aina kopioineet maallisia kehityssuuntia. Kristillisen Barnabas-yhtyeen Kris Klingensmith sanoi Mean Magazinen artikkelissa asian niin, että ”jos haluaa tietää, mitä kristilliset yhtyeet soittavat huomenna, pitää katsoa mitä maalliset yhtyeet soittavat tänään.” Sanctuary Internationalin Bob Beeman totesi haastattelussa, että joskin sekulaariyhtyeen kopioinnin voi nähdä "ryöväyksenä", ilmiö oli viime kädessä hyvä asia: "Sen ansiosta kristilliset yhtyeet ylittivät raja-aitoja. Ihmiset saattoivat kuunnella kristillisiä yhtyeitä tuntematta, että heidän olisi hylättävä rakastamansa musiikki. Sitten kun kuuntelee kristillistä yhtyettä tarkemmin, huomaa, että ne eivät olekaan aivan samanlaisia."


title: Kristillinen metallimusiikki

text: Kristillinen metallimusiikki kärsii laatuvajeesta: eräs kriitikko kirjoittaa, että tyypillinen kristillinen metalliyhtye on ”musiikillisen konseptinsa kanssa hienoisesti eksyksissä – ja parhaimmillaankin lähinnä geneerinen” ja että suuntauksen yhtyeitä tukevat pääasiassa ne, jotka ”nostavat heikonpuoleisenkin kopion alkuperäisen yläpuolelle vain bändin elämänkatsomuksen ansiosta”. Christianity Today -lehdessä vuonna 1985 Stryperin laulaja Michael Sweet keskusteli siitä, miten yhtye onnistui myymään levyjä kirkosta osattomille, kun aiemmat kristilliset rock- ja metalliyhtyeet olivat epäonnistuneet siinä. Sweet antoi ymmärtää, että yksi uskonnollisten rock- ja metallimuusikoiden ongelmista oli, että heidän teologiansa oli vahvempi kuin musiikkinsa: "Kun on yleisissä musiikkipiireissä ilman uskoa Kristukseen, kukaan ei mene katsomaan yhtyettä vain siksi, että se laulaa Kristuksesta. Yhtyettä mennään katsomaan, koska se on hyvä ja sillä on hyvä lavaesitys." Musiikillisesti erityisen luovat yhtyeet ovat saaneet hyväksyntää yleisessä metalliyhteisössä, vaikka ne tunnettaisiinkin kristillisinä yhtyeinä.


title: Kristillinen metallimusiikki

text: Kristillistä metallimusiikkia terminä on arvosteltu teennäiseksi. Suomalainen metallimusiikkiin erikoistunut radiojuontaja Klaus Flaming sanoi vuonna 2003 mielipiteenään, että ”kristillinen metalli on musiikillisesti määritelmänä niin keinotekoinen kuin olla voi”, sillä "soitantaahan on laidasta toiseen ja päädystä pihalle". Sympathy-yhtyeen Dharok on Untombed-fanzinen haastattelussa sitä mieltä, ettei pitäisi puhua "kristillisistä yhtyeistä", koska se on "suhteellisen uusi käsite eikä kovin hyödyllinen". Dharokin mielestä tulisi suosia sanaa "hengellinen" (sacred), koska "kirkko on historiallisesti käyttänyt tuota termiä. Siinä on enemmän järkeä kuin 'kristillinen'-etuliitteessä. Musiikki voi olla hengellistä, vaikka se ei käsittelisi selkeän uskonnollisia aiheita tai vaikka siinä ei olisi sanoituksia."


title: Kristillinen metallimusiikki

text: Sekä kristillisen että maallisen metallimusiikin harrastajat arvostelevat toisinaan kristillisiä metallipiirejä liiasta halusta erottautua muusta metallimusiikkialasta. Extol-yhtyeen Christer Espevoll pohti haastattelussa 2003: "Toivoisin, että skenet olisivat enemmän yhdessä... Jo pitkän aikaa on ollut olemassa suuri – ja yhä kasvava – etäisyys kristillisen ja sekulaarin musiikkiteollisuuden välillä. Tämä on tilanne erikoisesti USA:ssa, mutta myös Skandinaviassa. Minusta tällainen polarisoituminen ei ole hyvä asia. Musiikissa on ennen kaikkea kyse musiikista, joten miksi pitäisi jokaisella eri uskoa tai uskonnottomuutta edustavalla bändillä tai artistilla olla oma musiikkiteollisuutensa? ...Musiikilla ei ole uskonnollisia rajoja." Ilmiön varjopuolena Mortificationin Steve Rowe pitää ”kristittyjen huijauksena” sitä, että Yhdysvalloissa rock- tai metalliyhtye saattaa saada listamenestystä kristillisellä alalla vain väittämällä olevansa ”kristillinen yhtye", vaikka sillä ei olisi minkäänlaista hengellistä sanomaa. Deuteronomium-yhtyeen Manu Lehtinen on sanonut "Inferno"-lehden jutussa, että hänen mielestään ihannetilanteessa yhtyeitä ei tarvitsisi luokitella sanoitusten takia "kristillisiksi", vaan voitaisiin puhua vain metalliyhtyeistä. Lehtisen mukaan siihen on kuitenkin vaikea pyrkiä, koska ihmisillä on yleisesti tarve luokitella asioita. Nykyisin monet kristilliset yhtyeet vastustavat eristäytymistä kristilliselle musiikkialalle ja ovat saavuttaneet valtavirran menestystä kuten esimerkiksi Virgin Black.


title: Kristillinen metallimusiikki

text: Tietyt kristilliset piirit pitävät kaikkea rock- ja metallimusiikkia uskonsa vastaisina huolimatta sanoitusten sisällöstä tai yhtyeiden jäsenten elämäntyylistä. Yhdysvalloissa näitä kriittisimpiä ja näkyvimpiä ovat King James Only -aatteen kannattajat. Monet harrastajat ja artistit pitävät kuitenkin metallimusiikkia yhtenä musiikin lajina, joka on rinnastettavissa muihin musiikkityyleihin, kuten blues, jazz, punk ja hip hop. Heidän mukaansa musiikin instrumentaatio on vain ilmaisuväline ja riippumaton maailmankatsomuksesta, vaikkakin musiikkia luovat henkilöt ja sanoitukset kertovat kristinuskon sanomaa. Siten kristillinen metalli syntyy, kun kristityt säveltävät metallimusiikkia tavalla, joka heijastaa heidän uskoaan Kristukseen.


title: Kristillinen metallimusiikki

text: Vuonna 2010 HM-lehti valikoi 100 kaikkien aikojen merkittävintä kristillistä metallialbumia mittapuunaan niiden "suurenmoisuus (saavutti jotain suurta), suosio (kaupallinen menestys, kulta- ja platina-arvot), historiallinen vaikutus ja klassikkoasema (kuulostaa hyvältä vuosienkin jälkeen)". Levyt valikoitiin 500 ehdokkaasta, ja Top 3:n valintaa taustoitettiin, että "jos hypoteettisessa tilanteessa istuisimme samassa huoneessa [Iron Maiden -säveltäjä] Steve Harrisin kanssa, ja hän sanoisi, 'Ettäkö kristillistä metallia? Soittakaa minulle jotain hyvää!' niin näitä ei hävettäisi soittaa". Vengeance Risingin ensimmäistä sijaa perusteltiin sillä, että se "käänsi kristillisen metallimusiikin maailman korvalleen". Alla on listan Top 10.


title: Sergei Katanandov

text: Sergei Leonidovitš Katanandov (, s. 21 huhtikuuta 1955 Petroskoissa) on venäläinen poliitikko, Karjalan tasavallan päämies vuosina 1998–2010. Hänen puolueensa on Yhtenäinen Venäjä. Hän on kansallisuudeltaan venäläinen.


title: Sergei Katanandov

text: Katanandov suoritti vuonna 1977 Petroskoin yliopiston teollisuusrakentamisen ja kunnallistekniikan tiedekunnassa rakennusalan yliopistollisen tutkinnon toimien sen jälkeen työnjohtajana, työmaasta vastaavana insinöörinä, Petroskoin SMU-1:n pääinsinöörinä (operatiivisesta toiminnasta vastaavana teknillisenä johtajana), Petroskoin pääinsinöörinä ja elementtitalonrakentamisosaston päällikkönä. Filosofian kandidaatin tutkinnon lainopista Katanandov suoritti Luoteisessa valtionpalvelun akatemiassa 1994.


title: Sergei Katanandov

text: Katanandov valittiin Petroskoin kaupunginneuvoston edustajaksi (kaupunginvaltuutetuksi) vuonna 1990. Petroskoin itsehallinnon päämieheksi (kaupunginjohtajaksi) hänet valittiin 17. huhtikuuta 1994 ja Venäjän federaation paikallishallintoneuvoston jäseneksi 29. toukokuuta 1997. Karjalan autonomisen tasavallan hallituksen puheenjohtajaksi Katanandov valittiin 17. toukokuuta 1998. Katanandovista tuli Venäjän kansanedustuslaitoksen ylähuoneen, liittoneuvoston, jäsen 10. kesäkuuta 1998. Karjalan tasavallan päämieheksi (ennen hallituksen puheenjohtaja) hänet valittiin kansanäänestyksessä 26. maaliskuuta 2000.


title: Sergei Katanandov

text: Katanandov on naimisissa Natalja Leonidovnan kanssa ja heillä on kaksi lasta, Aleksandr ja Denis, ja viisi lastenlasta.


title: Sergei Katanandov

text: Katanandov ei kannata puunvientimaksujen korotusta. Venäjän federaation virallinen lehti Rossijskaja gazeta kritisoi Katanandovia siitä, ettei hän ollut Vladimir Putinin tavoitettavissa puhelimitse. Katanandov pahoitteli tapahtunutta.


title: Sergei Katanandov

text: 27. huhtikuuta 2007 hän tarjosi pronssisotilaspatsaalle ja sen yhteyteen haudatuille vainajille uutta sijoituspaikkaa Karjalasta.


title: Sergei Katanandov

text: Kesäkuussa 2010 presidentti Dmitri Medvedev nimitti hänen seuraajakseen Karjalan tasavallan päämieheksi Andrei Nelidovin


title: Kaksoisagentti

text: Kaksoisagentti on vakooja, joka toimii vakoilun kohteen eduksi varsinaista toimeksiantajaansa vastaan.


title: Kaksoisagentti

text: Kolmoisagentti on kaksoisagentti, jonka vakoilun kohde luulee toimivan kaksoisagenttina, mutta vakooja toimiikin alkuperäisen toimeksiantajansa etujen mukaisesti. Luonnollisesti kolmoisagentti voi muuttua vielä nelosagentiksi jne.


title: Kulutus

text:
Kulutus on taloustieteessä jonkin hyödykkeen käyttämistä ja nauttimista yleensä muussa kuin tuotantotarkoituksessa. Se osa tuloista, jota ei kuluteta, on säästöä.
Kulutuksen tekijää kutsutaan kuluttajaksi.


title: Kulutus

text: John Maynard Keynes kehitti kulutusfunktion käsitteen. Kulutusfunktio "C(Y)" kertoo kulutuksen määrän tulojen "Y" funktiona. Kulutuksen muutosta tulojen muuttuessa "dC/dY" kutsutaan rajakulutusalttiudeksi.


title: Kulutus

text: Keynesin mukaan kulutusfunktio määräytyisi seuraavien lakien mukaan:


title: Kulutus

text: Lineaarisen kulutusfunktion tapauksessa "C = a + bY" voidaan havainnollistaa lakien vaikutusta seuraavasti. Tällöin rajakulutusalttius "b" on välillä 0 ja 1 sekä vakio "a" > 0.


title: Kulutus

text: Kuluttaja tai kulutustoiminnan kritiikin alku voidaan nähdä Rousseaussa, joka näki kuluttamisen symboliseksi, statukseksi ja turhamaisuudeksi, ja josta pääsi eroon vain palaamalla alkuun (luontoon), maalaisidylliin.


title: Kulutus

text: Suomen Pankin johtaja, Rolf Kullberg lanseerasi termin kulutusjuhlat: talous voi kärsiä mikäli kulutetaan väärin so. yli varojen.


title: Kulutus

text: Suomessa on vuodesta 2006 toiminut sivusto www.kulutusjuhla.fi, joka kirjoittaa kuluttamisesta ja kerää kuluttajien nettikeskusteluista kommentteja. Nykyisin sivustoa ylläpitää Kulutusjuhla ry, joka on perustettu 2008. Kulutusjuhla äänestettiin Suomen parhaaksi yhteiskunnalliseksi blogiksi Digitodayn blogiäänestyksessä keväällä 2008.


title: ABS

text: ABS voi tarkoittaa seuraavia asioita:


title: Vilho Pentikäinen

text: Vilho Armas Pentikäinen (5. maaliskuuta 1903 Antrea – mahdollisesti 1942 Neuvostoliitto) oli suomalainen upseeri, joka tuli tunnetuksi vakoilustaan Neuvostoliiton hyväksi. Pentikäinen toimi Suomen armeijassa luutnanttina 1920-luvun lopulta alkaen ja työskenteli vuodesta 1929 puolustusvoimien yleisesikunnassa kuvakeskuksessa. Hän hankki Neuvostoliitolle 1930-luvun alkuun mennessä tietoja useista Suomen salaisista sotilaallisista suunnitelmista. Paljastuttuaan Pentikäinen pakeni Neuvostoliittoon, missä hän loi vielä uuden menestyksekkään sotilas- ja tiedustelu-uran. Pentikäisen kuolinaikaa ja -paikkaa ei tiedetä varmuudella.


title: Vilho Pentikäinen

text: Pentikäisen käytöstä kuvattiin miellyttäväksi, ja olemusta huolitelluksi ja aina rauhalliseksi. Hänet värvättiin Neuvostoliiton asiamieheksi vuonna 1923. Varsinaisen vakoilijanuransa Pentikäinen aloitti viimeistään työskennellessään yleisesikunnassa vuosina 1929–1933. Toimessaan Pentikäinen pääsi näkemään ja valokuvaamaan suomalaisia linnoituslaitteita, varuskuntia ja sotatarviketeollisuutta. Jälkeenpäin on tullut ilmi, että kopiot näistä filmeistä päätyivät Moskovaan. Hän toimitti salaista materiaalia Neuvostoliittoon värväyksestään lähtien noin kymmenen vuoden ajan vuosina 1923–1933. Pentikäisen toimintaan liittynyttä Etsivän keskuspoliisin tutkimuskokonaisuutta on kutsuttu ”Suureksi vakoilujutuksi”. Suomessa siihen liittyen tuomittiin 26 ihmistä.


title: Vilho Pentikäinen

text: Vuonna 2007 venäläiset lähteet väittivät, että Pentikäinen olisi ollut kaksoisagentti, joka vakoili myös Suomen hyväksi.


title: Vilho Pentikäinen

text: Pentikäinen syntyi Antrean pitäjän Talikkalan kylässä seppä Herman Pentikäisen ja Alina Mannisen perheeseen. Hän liittyi jo nuorena Talikkalan työväenyhdistykseen ja osallistui punakaartin riveissä Suomen sisällissodan Viipurin taisteluun huhtikuussa 1918 ollessaan vasta 15-vuotias. Antauduttuaan valkoisille Pentikäinen joutui Viipurin vankileirille, josta hän vapautui isänsä ja tämän liikemiesystävän avustuksella toukokuun lopussa. Sodan jälkeen Pentikäinen eli työmiehenä ja oli mukana sosialidemokraattisen nuoriso-osaston toiminnassa, kunnes se lakkautettiin yhteyksistään kiellettyyn Suomen kommunistiseen nuorisoliittoon vuonna 1925.


title: Vilho Pentikäinen

text: Pentikäinen suoritti varusmiespalveluksensa vuosina 1923–1924 konekiväärimiehenä, jonka jälkeen hän lähti sotilasuralle. Pentikäinen palveli aluksi kersanttina Helsingin Komennuskomppaniassa, kunnes hänet komennettiin reserviupseerikouluun vuonna 1927. Pentikäinen ylennettiin vänrikiksi 1929 ja luutnantiksi 1933. Hän raportoi maanlaisesti toimineen Suomen Kommunistisen Puolueen sotilaslinjalle jo varusmiespalvelusta suorittaessaan. Tärkeisiin tietoihin Pentikäinen kuitenkin pääsi käsiksi vasta huhtikuusta 1929 lähtien, jolloin hänet komennettiin valokuvaajaksi Yleisesikuntaan. Useat 1930-luvulla ilmestyneet puolustusvoimien julkaisut sisältävät hänen valokuviaan, vaikkei Pentikäisen nimeä olekaan mainittu.


title: Vilho Pentikäinen

text: Pentikäinen kuvasi puolustusvoimien salaisia asiakirjoja toimiessaan yleisesikunnan yöpäivystäjänä. Koska dokumenttien kuvaaminen oli varsin aikaa vievää, hän lisäksi toimitti vartiovuoronsa alussa nipun papereita rakennuksen ulkopuolella odottaneille neuvostoagenteille, jotka kuvasivat ne Neuvostoliiton lähetystössä ja palauttivat ne ennen aamua Pentikäiselle. Hänen toimintansa saattoi jatkua vuosia juuri siksi, että yhtään asiakirjaa ei päivisin puuttunut paikaltaan.


title: Vilho Pentikäinen

text: Pentikäisen toiminnan seurauksena Neuvostoliitto sai tiedon kaikista Suomen salaisimmista sotilaallisista asioista. Esimerkiksi Suomi-konepistoolin piirustukset vei rajan yli ehkä juuri Pentikäinen. Neuvostoliitto sai lisäksi korvaamattoman tärkeitä tietoja esimerkiksi Suomen ja Viron toteuttamasta Suomenlahden sulkusuunnitelmasta, Suomenlahden meriväylistä ja miinoitussuunnitelmista. Vielä toisen maailmansodan aikana huomattiin, kuinka neuvostolaivasto vältteli 1930-luvulla miinoitussuunnitelmiin sisältyneitä merialueita niissäkin tapauksissa, joissa ne oli jo poistettu uudemmista miinoitussuunnitelmista.


title: Vilho Pentikäinen

text: Tunnetun myytin mukaan Pentikäinen jäi kiinni tiedustelutehtävissään 1. lokakuuta 1933, kun päivystäjä havaitsi huoneessa palavat valot ja yllätti hänet itse teossa kuvaamassa asiakirjoja yleisesikunnan holvissa. Kertomukselle ei kuitenkaan löydy todisteita. Todennäköisesti Pentikäinen kutsuttiin kuulusteluun Etsivän Keskuspoliisin luokse, mutta hän jätti saapumatta sinne paeten sen sijaan Neuvostoliittoon autollaan jättäen perheensä Suomeen. Hän pääsi ylittämään rajan täpärästi kiväärinsä kanssa Karjalankannaksella. Jälkeenpäin todettiin hänen elämäntapansa olleen ylellinen asemansa mukaisiin tuloihin nähden.


title: Vilho Pentikäinen

text: 1930-luvulla ajateltiin ensimmäisen maailmansodan ja sitä edeltäneen panssarilaiva-ajan hengessä, että suurikaliiperisilla rannikkotykeillä panssarilaivojen korvikkeena on suuri merkitys rannikkopuolustukselle. Tuolloin ei vielä otettu huomioon ilma-aseen kehityksen merkitystä kiinteitä asemia vastaan. Näin ollen kiinteiden tykistöasemien tiedoilla oli liikkuvalavettisten ohjusten aikakautta suurempi merkitys. Pentikäisen hankkimilla tiedoilla uskotaan olleen vaikutusta Boris Jartsevin neuvotteluyrityksiin Suomen hallituksen kanssa 1938–1939 sekä Neuvostoliiton jyrkkään suhtautumiseen Baltian maihin 1939–1940.


title: Vilho Pentikäinen

text: Suomen ja Viron suunnitelma Pietari Suuren merilinnoituksen hyödyntämisestä yhdistämällä rannikkotykistöjen tulenjohto Suomenlahden yli Neuvostoliiton Itämeren laivaston sulkemiseksi Suomenlahden pohjukkaan pyrittiin pitämään Suomessa salassa ja sotilasyhteistyö Viron kanssa jatkui, vaikka Suomi 1935 virallisesti luopui reunavaltiopolitiikasta ja ryhtyi kannattamaan pohjoismaista suuntausta. Tästä Suomen ulkopoliittisesta erosta Vironkin tukemaan Baltian reunavaltiopolitiikkaan nähden huolimatta jatkui sotilasyhteistyö Suomen ja Viron välillä kesään 1940, jolloin Neuvostoliitto otti haltuunsa Viron puolustusvoimat ja liitti ne osaksi puna-armeijaa.


title: Vilho Pentikäinen

text: Viron ulkopolitiikka oli puolueettomuudessaan Saksan ja Neuvostoliiton suhteen entente-henkistä niin kuin Puolankin. Kun Puola joutui tarkistamaan ulkopoliittista linjaansa 1935 Saksa-myönteisemmäksi solmimalla sen kanssa hyökkäämättömyyssopimuksen, Neuvostoliiton näkökulmasta Baltian maat alkoivat olla enemmän Saksan politiikan vaikutuksen alaisia, ja äärimmäinen uhkakuva Neuvostoliiton kannalta olisi ollut se, että Baltian maat olisivat osallistuneet Saksan ja Puolan kanssa Neuvostoliiton Itämeren laivaston sulkemiseen Suomenlahden pohjukkaan.


title: Vilho Pentikäinen

text: Päästyään Neuvostoliittoon Pentikäinen opiskeli Pietarin kansainvälisessä Lenin-koulussa, jossa hän käytti salanimeä ”Erik Art”. Nimelle luotiin koululla peitetarina, jonka mukaan Art olisi työskennellyt vuodet 1933–1935 elokuvaoperaattorina. Vuonna 1935 Pentikäinen toimi Neuvostoliiton turvallisuuspalvelun GPU:n rajavartioaseman päällikkönä Kannaksella Miikkulaisissa. Myöhemmin hän palveli majurin arvoisena Leningradin jalkaväkikoulun suomenkielisillä kursseilla. Varsinainen tehtävä hänellä oli kuitenkin tällöin sotilaspiirin esikunnan Suomen topografisen toimiston päällikkönä. Vuonna 1936 hänet komennettiin Kazaniin.


title: Vilho Pentikäinen

text: Pentikäinen osallistui vuoden 1936 lopulla alkaneeseen Espanjan sisällissotaan tasavaltalaisarmeijaa tukeneiden kansainvälisten prikaatien riveissä everstin arvoisena neuvonantajana ja tiedustelu-upseerina. Vilho Pentikäinen säilytti henkensä Stalinin 1930-luvun lopun ankarissa puhdistuksissa oleskeltuaan juuri pahimman puhdistusvaiheen Espanjassa ja palattuaan takaisin Neuvostoliittoon vuoden 1939 alkupuolella.


title: Vilho Pentikäinen

text: Talvisodan aikaan talvella 1939–1940 Pentikäinen toimi Suomen kansanarmeijassa ja suomalaisten sotavankien kuulustelijana. Sen jälkeen vuosina 1940–1941 hän toimi Virossa neuvostomiehityksen aikaan. Jatkosodan alkuvaiheessa syksyllä Pentikäinen koulutti Leningradissa ja Moskovassa Suomeen lähetettäviä desantteja. Hänet kerrotaan nähdyn jatkosodan jälkeen Helsingissä Stockmannin tavaratalon luona, jolloin hän olisi kuulunut everstiluutnanttina Valvontakomission delegaatioon nauttien näin diplomaattista koskemattomuutta. 1940-luvun lopulla Pentikäinen on väitetty toimineen Neuvostoliiton sotilastiedustelun GRU:n vakoilujohtajana Espanjan ja Ranskan alueella. Hänen kerrotaan asuneen Ranskassa lähellä Sveitsin rajaa.


title: Vilho Pentikäinen

text: Vuonna 2007 Pentikäisen veljenpoika professori Juha Pentikäinen lähetti Venäjän viranomaisille tiedustelun setänsä kohtalosta. Venäjän tiedustelupalvelun FSB:n vastauksen mukaan Vilho Pentikäinen oli kuollut vankileirillä maaliskuussa 1942. Hänet oli tuomittu vakoilusta Suomen hyväksi.


title: Vilho Pentikäinen

text: Pentikäisen ensimmäinen puoliso oli Tyyne Rouhiainen (1904–1993). Pariskunnalle syntyi poika vuonna 1925. 1930-luvun lopulla Pentikäinen solmi Neuvostoliitossa avioliitonomaisen suhteen O. W. Kuusisen tyttären Riikka Kuusisen kanssa. Pentikäisen veli oli rovasti Veikko Pentikäinen.


title: Vilho Pentikäinen

text: Vilho Pentikäinen oli Helsingin Sanomien entisen päätoimittajan ja Suomen Yrittäjien toiminnanjohtaja Mikael Pentikäisen isosetä.


title: Kuluttaja (biologia)

text: Kuluttaja on biologiassa eliö, joka ei pysty tuottamaan energiaa ulkoisista, epäorgaanisista energialähteistä kemo- tai fotosynteesin avulla. Kuluttajia kutsutaan myös "heterotrofeiksi" eli toisenvaraisiksi eliöiksi. Ne saavat tarvitsemansa energian käyttämällä ravintonaan tuottajia ("autotrofit") tai muita kuluttajia.


title: Cockburn Town

text: Cockburn Town on Turks- ja Caicossaarten pääkaupunki. Se sijaitsee Turkssaarilla Grand Turkin saarella. Kaupunkia kutsutaan usein myös saaren nimellä Grand Turkiksi. Saari on noin 9 kilometriä pitkä ja vajaat kaksi kilometriä leveä. Kaupungin asukasluku on noin 3 700.


title: Cockburn Town

text: Cockburn Town oli saariston ensimmäinen vakinaisen asutuksen paikka. Suolankerääjät perustivat sen vuonna 1681. Valtionhallinto on sijainnut kaupungissa vuodesta 1766.


title: Eden

text: Eden ja Eeden tarkoittavat seuraavia asioita:Eden on myös seuraavien henkilöiden sukunimi:Lisäksi Eden ja Eeden liittyvät seuraaviin asioihin:


title: Abdullah Öcalan

text: Abdullah Öcalan (s. 4. huhtikuuta 1948, Ömerli), lempinimeltään "Apo" (kurdinkielellä 'setä'), on Kurdistanin työväenpuolueen (Partiya Karkerên Kurdistan, PKK) perustaja ja pitkäaikainen johtaja. Häntä on pidetty tarkastelukulmasta riippuen joko Turkin kurdien sankarina ja kurdien itsenäisyyden puolestapuhujana tai terroristijohtajana. Öcalan vangittiin vuonna 1999.


title: Abdullah Öcalan

text: Abdullah Öcalan syntyi talonpoikaisperheeseen vuonna 1948 Ömerlin kylässä, Şanlıurfan maakunnassa, Kaakkois-Turkissa (Koillis-Kurdistanissa).


title: Abdullah Öcalan

text: Lukion jälkeen hän opiskeli valtiotieteitä Ankaran yliopistossa. Hän vaikuttui Turkin sisäisistä taloudellisista eroista sekä kurdien puutteellisista kulttuurillisista oikeuksista ja ryhtyi toimimaan asian hyväksi. Vuonna 1978 Öcalan perusti opiskelutoveriensa kanssa marxilais-leninistisen Kurdistanin työväenpuolueeen PKK:n ja nousi puolueen johtoon. Hän on noista päivistä lähtien jatkanut tehtävässä.


title: Abdullah Öcalan

text: 1980-luvulla alkoi kurdien aseellinen 'kansannousu' Turkissa Öcalanin johdolla. Vuonna 1984 PKK aloitti Öcalanin johdolla sotilaalliset toimet Turkkia vastaan tavoittenaan luoda itsenäinen, marxilainen Kurdistanin valtio.


title: Abdullah Öcalan

text: Kurdisissien vastarinta on jatkunut myöhemminkin. PKK:n toimintaan ovat kuuluneet sissi-iskut Turkin armeijaa vastaan, mutta myös iskut siviilikohteisiin. Konfliktissa on kuollut noin 40 000 ihmistä; sissejä yli 10 000, sotilaita ja poliiseja yli 30 000. Abdullah Öcalanin pidätyksen ja vangitsemisen jälkeen konflikti hiljentyi tuhansien PKK:n sissien siirryttyä Turkista Pohjois-Irakiin. Vuonna 2004 Murat Karayılanin johtama PKK:n aseellinen siipi, HPG (Kansan puolustusjoukot, ent. ARGK) julisti lopettavansa yksipuolisen tulitauon, jota se oli pitänyt yllä Öcalanin kiinnijäämisestä lähtien.


title: Abdullah Öcalan

text: Turkin itäosat kärsivät laajalti sijoitusten ja sekä modernin elinkeinoelämän puutteesta. Öcalanin ja PKK:n kannattajat ovat talonpoikia, yliopistokoulutettuja ja työläisiä. Konfliktin ja Turkin itäosien köyhyyden seurauksena noin kaksi miljoonaa kurdia elää sekä poliittisina että taloudellisina pakolaisina Euroopassa. Myös Turkin sisällä konflikti on johtanut laajamittaiseen maansisäiseen pakolaisuuteen.


title: Abdullah Öcalan

text:
Vuonna 1999 Yhdysvaltain tiedustelupalvelu CIA ja Turkin kaappasivat Öcalanin Nairobista, Keniasta, jossa hän oli piilotellut Kreikan suurlähetystön suojissa. Samana vuonna Öcalan tuomittiin kuolemaan maanpetturuudesta sekä terrorismista. Turkin lakkautettua kuolemantuomion osana EU-pyrkimyksiään, Öcalanin tuomio muutettiin elinkautiseksi vankeudeksi. Vaikka huomattava osa Turkin kurdeista ei tuekaan Öcalania ja itsenäistä kurdivaltiota, İmralın vankilasaarella asuva Öcalan on edelleen vaikuttava hahmo kurdipolitiikassa.
Öcalanin asia käsiteltiin myös Euroopan ihmisoikeustuomioistuimessa, joka antoi asiassa tuomion 12. maaliskuuta 2003. Tapauksessa ratkaistiin seuraavat kysymykset:


title: G-proteiini

text: G-proteiinit (guaniininukleotidia sitovat proteiinit) ovat toisiolähettikaskadeihin liittyviä proteiineja. Niiden signaalinvälitysmekanismiin kuuluu guanosiinidifosfaatin (GDP) korvaaminen guanosiinitrifosfaatilla. G-proteiinit kuuluvat GTPaaseihin.


title: G-proteiini

text: G-proteiinit ovat kenties tärkeimpiä signaalinvälitykseen osallistuvia molekyylejä. Ne liittyvät diabetekseen, alkoholismiin, joihinkin syövän muotoihin sekä moniin muihin sairauksiin. Alfred Gilman ja Martin Rodbell saivat 1994 Nobelin lääketieteen palkinnon G-proteiinien keksimisestä ja tutkimisesta.


title: G-proteiini

text: G-proteiinit ovat solukalvoon kiinnittyneitä trimeerejä, jotka koostuvat α-, β ja γ-osasta. G-proteiinikytkentäiset reseptorit aktivoivat G-proteiineja. G-proteiinin aktivoituessa GDP vaihtuu GTP:hen ja proteiinin alfaosa (G-GTP) sekä beeta-gamma-osa (G) irtoavat toisistaan sekä reseptorista. G-GTP ja G voivat molemmat aktivoida omia signalointiteitään.


title: Vinnie Jones

text: Vincent Peter ”Vinnie” Jones (s. 5. tammikuuta 1965 Watford) on walesilainen entinen jalkapalloilija, nykyään näyttelijä.


title: Vinnie Jones

text: Jones pelasi vuodet 1984–1986 konferenssijoukkue Wealdstonessa, minkä jälkeen hän pelasi kauden Ruotsin toiseksi korkeimmalla sarjatasolla pelanneen IFK Holmsundin riveissä. Syksyllä 1986 hän siirtyi englantilaiseen pääsarjatason, silloisen 1. divisioonan, seuraan Wimbledon FC:hen. Hän oli voittamassa Wimbledonissa FA Cupia vuonna 1988, mikä jäi seuran historian parhaaksi saavutukseksi. Vuonna 1989 Jones siirtyi Leeds Unitediin, jossa pelasi yhden täyden kauden ja oli nostamassa seuraa pääsarjatasolle. Leeds-visiitin jälkeen hän siirtyi ensin kaudeksi Sheffield Unitediin, josta matka jatkui Chelseaan vuonna 1991. Jones palasi Wimbledoniin vuonna 1992, Valioliigan aloitusvuonna, ja pelasi seurassa suurimman osan loppu-urastaan. Vuonna 1998 hän toimi vielä lyhyen aikaa Queens Park Rangersin pelaajavalmentajana.


title: Vinnie Jones

text: Jones tunnettiin pelaajaurallaan kovanaaman maineestaan. Hän joutui uransa aikana ulosajetuksi 12 kertaa ja vuonna 1992 hän sai Chelsean ottelussa Sheffield Unitedia vastaan keltaisen kortin vain kolme sekuntia ottelun alkamisen jälkeen taklattuaan Dane Whitehousea. Eräs hänen tunnettuimmista tempauksistaan oli puristaa Paul Gascoignea nivusista kesken pelin. Vuonna 1992 hän toimi juontajana videolla "Soccer’s Hard Men". Video herätti kohua ja Jones sai Englannin jalkapalloliitolta 20 000 punnan sakot sekä kuuden kuukauden pelikiellon, koska toi liiton mielestä lajille huonoa mainetta.


title: Vinnie Jones

text: Vinnie Jones oli eräs Wimbledonin ”Crazy Gang” -aikakauden tärkeimmistä pelaajista Dennis Wisen, John Fashanun ja Lawrie Sanchezin ohella.


title: Vinnie Jones

text: Englantilaissyntyinen Jones edusti maajoukkuetasolla Walesia, kun selvisi, että hänen taustansa salli sen; hänen äidinpuoleinen isoisänsä oli kotoisin Walesista. Jones oli Walesin joukkueen kapteeni ja pelasi kahdeksassa A-maaottelussa.


title: Vinnie Jones

text: Lopetettuaan jalkapallouransa Jones on toiminut näyttelijänä. Hän on esiintynyt yli 30 elokuvassa, muun muassa elokuvissa "Puuta, heinää ja muutama vesiperä", "Snatch – hävyttömät", "Puhallettu 60 sekunnissa" ja "". Vuonna 2006 hän esitti Juggernautia elokuvassa "".


title: Abdul-Halim Sadulajev

text: Abdul-Halim Sadulajev (2. kesäkuuta 1966 Argun, Tšetšeno-Ingušetia – 17. kesäkuuta 2006 Argun, Tšetšenia), tunnettiin myös nimellä šeikki Abdul-Halim, koko nimeltään šeikki Abdul-Halim Abu-Salamovitš Sadulajev (Шейх Абдул-Халим Абу-Саламович Садулаев), oli Tšetšenian vastarintajohtaja ja tunnustamattoman Itškerian tšetšeenitasavallan presidentti.


title: Abdul-Halim Sadulajev

text:
Nuoruudessaan Abdul-Hamil opiskeli Tšetšenian johtavien teologien opetuksessa ja osallistui aktiivisesti islamilaiseen työhön kotiseudullaan. Hän mm. toimi uskonnonopettajana.
Ablud-Halim opiskeli Tšetšenian yliopistossa filologiaa, mutta sodan syttyminen esti hänen valmistumisensa. Hän puhuu sujuvasti tšetšeeniä, venäjää ja arabiaa.


title: Abdul-Halim Sadulajev

text: Ablud-Halim on Ensimmäisen Tšetšenian sodan veteraani. Ensimmäisen ja Toisen Tšetšenian sodan välillä hän piti televisiossa islamilaisia saarnoja ja toimi Jamaatin, islamilaisen sotilasneuvoston johtajana kotikaupungissaan Argunissa. Hän myös piti uskonnollisia luentoja ympäri Tšetšeniaa ja toimi hetken aikaa Argunin moskeijan imaamina. Vuonna 1999 presidentti Aslan Mashadov nimitti hänet jäseneksi šarialakia säätävään komissioon.


title: Abdul-Halim Sadulajev

text: Toisessa Tšetšenian sodassa Ablud-Halim toimi kotikaupunkinsa aseellisten joukkojen johtajana.


title: Abdul-Halim Sadulajev

text: Hänet nimitettiin nykyiseen virkaansa kolmisen kuukautta edeltäjänsä Aslan Mashadovin 8. maaliskuuta vuonna 2005 tapahtuneen murhan jälkeen. Ennen presidentiksi nimittämistään Sadullajev oli hyvin vähän tunnettu kotimaansa ulkopuolella.


title: Abdul-Halim Sadulajev

text: Tšetšeenilähteiden mukaan vuonna 2003 venäläiset spetsnaz-joukot kidnappasivat Abdul-Halimin vaimon, ja FSB (KGB:n seuraaja) tappoi hänet.


title: Abdul-Halim Sadulajev

text: Sadullajev tuomitsi terrorismin sekä siviileihin kohdistuneet panttivankikaappaukset ja sotatoimet, eikä ryhtynyt kyseisenkaltaisiin toimiin johtajakaudellaan.


title: Abdul-Halim Sadulajev

text: Sadullajev ei kuitenkaan suoranaisesti ottanut kantaa Šamil Basajeviin ja hänen toimiinsa. Hän mainitsi haluavansa säilyttää pienen tšetšeenikansan vastarinnan yhtenäisyyden miehittäjää vastaan, eikä loitontaa välejä kehenkään tai pakottaa ketään toimimaan vastoin tahtoaan. On epäselvää, kuinka suurta kannatusta Sadullajev nautti kansan keskuudessa, ja onkin esitetty epäilyksiä, että todellinen valta olisi ollut Basajevin käsissä. Venäjän federaation virallisen kannan mukaan Sadullajev oli ääri-islamilainen wahhabisti.


title: Abdul-Halim Sadulajev

text: Sadulajev tapettiin Tšetšenian poliisin erikoisoperaatiossa Argunissa. Hänen lisäkseen iskussa kuoli toinen tšetšeenikapinallinen ja yksi tiedusteluagentti. Tšetšenian tasavallan pääministerin Ramzan Kadyrovin mukaan tšetšeenisissit eivät ikinä tule toipumaan iskusta. Hänen sanomansa mukaan sissit olivat suunnitelleet iskua heinäkuun G8-kokoukseen.


title: Abdul-Halim Sadulajev

text: Sadulajevin kuoltua hänen paikkansa presidenttinä otti Doku Umarov. Kuukauden kuluttua Sadulajevin kuolemasta myös Šamil Basajev tapettiin.


title: Leena Lehtolainen

text: Leena Katriina Lehtolainen (s. 11. maaliskuuta 1964 Vesanto) on suomalainen kirjailija, joka on tullut tunnetuksi erityisesti poliisi Maria Kalliosta kertovasta kirjasarjastaan, josta on tehty MTV3:lla esitetty televisiosarja "Rikospoliisi Maria Kallio".


title: Leena Lehtolainen

text: Lehtolaisen esikoisteos "Ja äkkiä onkin toukokuu" julkaistiin hänen ollessaan vasta 12-vuotias.


title: Leena Lehtolainen

text: Lehtolainen on myös kirjoittanut kolumneja lehtiin sekä julkaissut muitakin kaunokirjallisia teoksia kuin dekkareita. Hänen teoksiaan on käännetty 29 kielelle. Lehtolaisen teokset ovat suosittuja varsinkin Saksassa.


title: Leena Lehtolainen

text: Innokkaana punk-musiikin ystävänä tunnettu Lehtolainen on sanoittanut Pojat-yhtyeen albumilla "Ketä sä rakastat" julkaistun kappaleen ”Saatanan Sheena”.


title: Leena Lehtolainen

text: Lehtolainen on opiskellut Helsingin yliopistossa kotimaista kirjallisuutta ja suorittanut filosofian lisensiaatin tutkinnon vuonna 1995. Lisensiaatintutkimuksessaan "Vanhaa, uutta, lainattua ja sinistä" hän tutki geneeristä repertuaaria ja intertekstuaalisuutta Eeva Tenhusen dekkarituotannossa.


title: Leena Lehtolainen

text: Lehtolainen on ollut vuodesta 1987 lähtien naimisissa tutkija Mikko Lensun kanssa. Hänellä on avioliitosta kaksi lasta.


title: Leena Lehtolainen

text: Vapaa-ajallaan Lehtolainen harrastaa muun muassa musiikkia, kuntoilua, juoksua ja murtomaahiihtoa.


title: Sukelluspuku

text: Sukelluspuku on sukeltamisessa käytettävä puku, jonka tarkoitus on lämmittää sukeltajaa sekä ehkäistä ruhjeita ja naarmuja. Vapaasukelluksessa ja uinnissa sukelluspukua käytetään myös veden vastuksen pienentämiseen. Käytännön syistä kuivapukua käytetään usein myös nosteen hallintaan sukelluksen aikana.


title: Sukelluspuku

text: Märkäpuku valmistetaan yleensä neopreenistä, ja sen paksuus on 2–8 mm. Sisäpuolelta kangasvahvisteinen ihonmyötäinen puku on yleensä varustettu vetoketjulla ja täyttyy ohuella paikallaan pysyvällä vesikerroksella sisäpuolelta. Lämmöneristyskyky perustuu neopreenin sisältämiin ilmakupliin ja vedenpitävyyteen. Paineen alaisena (sukellettaessa) neopreeni puristuu kasaan ja menettää lämmöneristyskykyään. Suomessa laitesukelluksessa suositeltava neopreenipaksuus on 7 mm. Suomessa märkäpukuja valmistaa Helsingissä Finn-Suit.


title: Sukelluspuku

text: Erittäin lämpimissä vesissä käytetään märkäpuvun materiaalina ("dive skin") myös pelkkää Lycra-kangasta. Tällöin estetään vain ihon ohi virtaavan veden suuri vaikutus lämmönhukkaan ja suojataan ihoa korallin aiheittamilta naarmuilta, varsinaista lämmöneristyskerrosta puvussa ei ole.


title: Sukelluspuku

text: Kuivapuku on vesitiivis ja pysyy siis täysin kuivana. Kuivapuvussa eristäminen tapahtuu puvun alle puettavalla eristävällä vaatekerroksella ja puvun sisään jäävällä ja johdettavalla paineilmalla tai eristekaasulla. Kuivapuvun kaulassa ja hihansuissa käytetään ohuita kumi- tai silikonimansetteja estämään ilman pääsy puvusta ulos ja veden pääsy puvun sisään. Kuivapuvun materiaaleina käytetään neopreenia, kumia tai erilaisia laminaattikankaita (kumia, kangasta, ja muita materiaaleja kerroksina). Pukuun pukeudutaan kaasutiiviin vetoketjun kautta, joka ulottuu joko olkapäältä olkapäälle selässä tai lonkasta olkapäälle vatsan puolella. Kuivapuku puristuu kasaan sukelluksen aikana, jonka vuoksi syvyyden lisääntyessä sinne on lisättävä ilmaa tai kaasua, ja ylös noustessa laajentuva ilma on poistettava poistoventtiilin kautta. Poistoventtili sijaitsee yleensä vasemmassa hihassa.


title: Sukelluspuku

text: Aiemmin käytettiin myös kaksiosaista "rullapukua", jossa yläosan (puseron) ja alaosan (housut) sauma rullattiin vyötärölle vesi- ja ilmatiiviiksi rullaksi.


title: Sukelluspuku

text: Kuumavesipuku on työ- ja raskassukelluksessa käytettävä kuivapuku, jossa kuivapuvun normaalien toimintojen lisäksi käytetään tukialuksesta johdettua kuumaa vettä puvun lämmitykseen. Kuumavesipukua käytetään kypäräsukelluksessa koska vaihtoehto, argon eristekaasuna, ei sovi hengitettäväksi. Kypäräsukelluksessa pukukaasu ja hengityskaasu tulevat samasta letkusta eikä niitä voida erotella.


title: Sukelluspuku

text: Niin kutsuttu kova sukelluspuku on eräänlainen pienoissukellusveneen ja sukelluspuvun välimuoto. Sen sisällä vallitsee sama paine kuin meren pinnalla ja hengityskaasuna käytetään tavallista ilmaa. Kovalla puvulla voidaan sukeltaa jopa 700 metrin syvyyteen. Sen kanssa ei tarvita dekompressiota eikä siihen liity esimerkiksi sukeltajantaudin vaaraa, koska sukeltajaan vaikuttaa koko ajan normaali ilmanpaine. Kova puku on yleensä umbilikaalin välityksellä yhteydessä pintaan, mutta sukeltaja voi myös irrottautua siitä ja toimia itsenäisesti puvun omien ilmasäiliöiden varassa. Joissakin puvuissa on jopa oma potkureilla tai vesisuihkupropulsiolla toimiva liikutteluyksikkö. Kovista sukelluspuvuista tunnetuin on Jim-puku, joka on saanut nimensä sitä ensimmäisenä kokeilleen sukeltajan Jim Jarrettin mukaan.


title: Sukelluspuku

text: Suomessa sukelluspukuja ovat valmistaneet ja toimittaneet muun muassa Optomec, Sukeltaja-Apu, neopreenisia märkäpukuja valmistava Finn-Suit, trilaminaatti- ja polyuretaanikuivapukuja valmistava turkulainen Ursuk sekä luonnonkumisia kuivapukuja valmistava Sukelluspuku Loitokari Oy.


title: Sukelluspuku

text: Maailman vanhin säilynyt sukelluspuku ”Wanha herra” on valmistettu vasikannahasta 1700-luvulla. Se on näytteillä Raahen museossa.


title: Apataki

text: Apataki on atolli Ranskan Polynesiassa, Tyynellä valtamerellä. Se kuuluu Tuamotu-saarten saariryhmään. Ensimmäinen eurooppalainen näki atollin vuonna 1722. James Cook kävi Apatakilla vuonna 1774. Atollin suurin kylä on Niutahi. Atollilla on muun muassa lentokenttä.


title: Apataki

text: Apataki on yksi saariryhmänsä suurimpia atolleja. Se on karkeasti ottaen neliön muotoinen ja pinta-alaltaan yli 745 neliökilometriä. Atollin saarien yhteismaapinta-ala on noin 20 neliökilometriä.


title: Cocktail

text: Cocktail voi tarkoittaa ainakin seuraavia:


title: Progenies of the Great Apocalypse

text: Progenies of the Great Apocalypse on norjalaisen sinfonista black metalia soittavan Dimmu Borgirin ensimmäinen single, joka on julkaistu albumilta Death Cult Armageddon.


title: Progenies of the Great Apocalypse

text: Kappaleessa vierailevana laulajana toimii Immortal-yhtyeen keulahahmo Abbath.


title: Claude Simon

text:
Claude Simon (10. lokakuuta 1913 Antananarivo – 6. heinäkuuta 2005 Pariisi) oli Nobel-palkittu ranskalainen kirjailija. Hän tuli tunnetuksi ranskalaisen niin sanotun uuden romaanin merkittävimpänä edustajana.
Simon opiskeli Pariisissa, Oxfordissa ja Cambridgessa. Hän taisteli toisessa maailmansodassa sotilaana ja otti myöhemmin osaa vastarintaliikkeeseen. Simon kirjoitti myös "Tel Quel" -lehteen. Nobelin palkinto hänelle myönnettiin vuonna 1985.


title: Jugoslavian kansanarmeija

text: Jugoslavian kansanarmeija ( ja , lyh. JNA, , lyh. JLA) oli kommunistijohtoisen Jugoslavian liittovaltion asevoimat.


title: Jugoslavian kansanarmeija

text: Toisen maailmansodan aikainen partisaaniliike, 1941 perustettu "Jugoslavian kansan vapautusarmeija" muuttui "Jugoslavian armeijaksi" 1945, kunnes 1951 nimeksi tuli Jugoslavian kansanarmeija. Sitä pidettiin viidenneksi suurimpana eurooppalaisena armeijana. Kalusto oli enimmäkseen Neuvostoliitosta, muun muassa T-55-panssareja. Aseita hankittiin myös Yhdysvalloista ja muista Pohjois-Atlantin sopimusjärjestön maista. Jugoslavialla oli itselläänkin aseteollisuutta, joka tuotti esimerkiksi lentokoneita ja miehistönkuljetusvaunuja. Kansanarmeijalla oli runsaasti tykistöä, panssareja ja lentokoneita.


title: Jugoslavian kansanarmeija

text: Sosialistisen Jugoslavian loppuaikoina, vuodesta 1985 lähtien kansanarmeijaa alettiin muuttaa palvelemaan vain Serbian sosialistisen tasavallan (v:sta 1990 Serbian tasavalta) etuja, muiden Jugoslavian tasavaltojen sijaan. Slovenian itsenäisyyssodassa vuonna 1991 armeija yritti estää maan irtautumisen Jugoslaviasta. Kansanarmeija myös tuki kapinallisia serbijoukkoja Kroatian (1991–1995) ja Bosnia-Hertsegovinan sisällissodissa (1992–1995). Kansanarmeijan taistelukyky oli kuitenkin vain murto-osa läntisten armeijoiden taistelukyvystä, sillä kansanarmeija ja serbikapinalliset eivät kyenneet murtamaan monien piirittämiensä kaupunkien, kuten Vukovarin puolustusta.


title: Jugoslavian kansanarmeija

text: Jugoslavian kansanarmeija purkautui, kun sosialistiseen Jugoslaviaan jäljelle jääneet Serbia ja Montenegro muodostivat vuonna 1992 uuden valtion eli Jugoslavian liittotasavallan, jolle koottiin myös uusi armeija, Jugoslavian asevoimat.


title: Mike Dirnt

text: Mike Dirnt (oik. Michael Ryan Pritchard, s. 4. toukokuuta 1972 Berkeley, Kalifornia, Yhdysvallat) on yhdysvaltalainen muusikko. Hänet tunnetaan parhaiten Green Day -yhtyeen basistina.


title: Mike Dirnt

text: Dirntin äiti oli heroiiniaddikti, joka antoi lapsensa adoptoitavaksi. Dirntin adoptiovanhemmat erosivat tämän ollessa seitsemänvuotias, joten lapsuus kului kahden kodin välillä. Dirntilla on myös siskopuoli, Myla.


title: Mike Dirnt

text: Dirnt tapasi Billie Joe Armstrongin, Green Dayn tulevan keulahahmon, ollessaan viidennellä luokalla. He alkoivat soittaa yhdessä, ja 15-vuotiaana Dirnt vuokrasi huoneen Armstrongien luota. Myöhemmin Dirnt asui punkkareiden kommuunissa (kokemus on ollut innoituksena kappaleelle ”Welcome To Paradise”) ja ansaitsi rahansa toimimalla kokkina koulun ohessa.


title: Mike Dirnt

text: Dirnt soittaa basson lisäksi kitaraa, farfisaa ja rumpuja, sekä laulaa Green Dayn taustoja. Hän on lisäksi kirjoittanut yhtyeelle muutaman kappaleen (esimerkiksi ”J.A.R.”, ”Nobody Likes You”, ”Governator” ja ”Ha Ha You’re Dead”). Dirnt vaikuttaa/on vaikuttanut Green Dayn lisäksi yhtyeissä The Frustrators, Screeching Weasel, Crummy Musicians, Squirtgun, Foxboro Hot Tubs ja The Network.


title: Mike Dirnt

text: Dirnt on ollut kahdesti naimisissa. Hänellä on myös kolme lasta: tytär Estelle Desiree (s. 1997) ensimmäisen vaimonsa Anastacian kanssa, sekä poika Brixton Michael (s. 2008) ja tyttö Ryan Ruby Mae (s. 2010) pitkäaikaisen tyttöystävänsä Brittney Caden kanssa. Pari meni naimisiin 14. maaliskuuta 2009.


title: Shigeru Miyamoto

text: Shigeru Miyamoto (, s. 16. marraskuuta 1952) on japanilainen videopelisuunnittelija. Miyamoto on luonut tunnetut "Donkey Kong"-, "Mario"-, "The Legend of Zelda -", ja "Pikmin"-pelinimikkeet Nintendon konsoleille, sekä useita muita videopelejä. Miyamoto on yksi maailman arvostetuimmista videopelisuunnittelijoista.


title: Shigeru Miyamoto

text: Shigeru Miyamotolla on kaksi lasta vaimonsa Yasuko Miyamoton kanssa. Miyamoto työskentelee edelleen Japanin Nintendolle. Vuonna 1998 hänet nimitettiin interaktiivisten taiteiden mestareiden (Academy of Interactive Arts and Sciences "Hall of Fame") joukkoon.


title: Shigeru Miyamoto

text: Shigeru Miyamoto syntyi Sonoben kaupungissa lähellä Kiotoa. Lapsuudessaan Miyamoto oli kiinnostunut piirtämisestä, maalaamisesta ja luonnon tutkimisesta. Hänen poikaiän retkeilynsä kotinsa lähistöllä olevilla järvillä ja luolilla vaikutti hänen myöhempään työskentelyynsä taiteilijana ja pelisuunnittelijana. Vuonna 1970 hän aloitti ammattiopinnot Kanazawan taideteollisessa korkeakoulussa. Hän valmistui viisi vuotta myöhemmin. Myöhemmin Miyamoto kommentoi opiskeluaikansa kuluneen enimmäkseen omien luonnosten raapusteluun varsinaisten opintojen jäädessä taka-alalle. Vuonna 1977 teollisen suunnittelun tutkinnon hankkinut Miyamoto tapasi Hiroshi Yamauchin työpaikkahaastattelun merkeissä. Yamauchi oli Miyamoton isän ystävä ja Nintendon pääjohtaja. Miyamoto sai paikan taiteilijana ja hänet sijoitettiin suunnitteluosastolle. Miyamoto on tehnyt elämäntyönsä siitä lähtien videopelien suunnittelijana.


title: Shigeru Miyamoto

text: Äskettäin perustettu Nintendo of America etsiskeli vuonna 1980 hittipeliä, joka loisi yhtiölle nimeä kasvavilla peliautomaattimarkkinoilla. Prototyypeillä tehdyt testit yhdysvaltalaisilla pelaajilla osoittivat pelin "Radar Scope" olevan hittiainesta Yhdysvaltain markkinoille. Pelikoneita tilattiin suuri määrä, mutta toimituksen aikana kiinnostus pelialalla oli vaihtunut ja "Radar Scope" osoittautui flopiksi. Selviytyäkseen takaiskusta Nintendo of America tarvitsi keinon, jolla olemassa olevat pelikoneet voisi muuttaa tuottaviksi. Yamauchi kiinnitti Miyamoton tehtävään ainoana vapaana henkilönä. Onnistuminen merkitsisi Nintendo of American menestystä, epäonnistuminen vararikkoa.


title: Shigeru Miyamoto

text: Miyamotolla ei ollut aikaisempaa kokemusta ohjelmoinnista, joten hän tarvitsi firman insinöörien neuvoja päästäkseen työssä alkuun. Hän sävelsi peliin myös musiikit, käyttäen apunaan pientä sähköurkua. "Donkey Kong" oli valmis ja pelin sisältävät sirut lähetettiin kiireesti Yhdysvaltoihin, jossa "Radar Scope" -koneisiin asennettiin uusi siru vuorokauden aikana. Donkey Kongista tuli välitön hitti ja Nintendon onneksi pelikoneita oli heti runsaasti saatavilla. Tapaus pelasti yhtiön ja esitteli pelihahmon, josta tulisi Nintendon tunnistettavin maskotti kautta aikain.


title: Shigeru Miyamoto

text: Miyamoton luomat Donkey Kongin kolme hahmoa ovat Donkey Kong, Jumpman ja Pauline. Jump Man tuli myöhemmin tunnetuksi nimellä Mario ja hahmo esiintyy nykyään yli sadassa pelissä useammassa kuin kymmenessä pelikoneessa. Donkey Kong on myös esiintynyt monissa peleissä, etenkin Mario-sarjan peleissä. Pauline-hahmolle Donkey Kong jäi ensimmäiseksi ja pitkäksi aikaa viimeiseksi esiintymiseksi. Vain Super Mario Bros. on nostanut Nintendon statusta pelimarkkinoilla yhtä dramaattisesti kuin Donkey Kong. Super Mario Bros. tehtiin Nintendo Entertainment System -konsolille ja se muutti laitteen 80-luvun johtavaksi konsoliksi sekä esitteli tasohyppelypelin uudenlaisena pelityyppinä. Miyamoto on sanonut suunnitelleensa Marion hahmoksi, joka voidaan sijoittaa erilaisiin tilanteisiin ja lajityyppeihin.


title: Shigeru Miyamoto

text: Miyamoto on useimmiten esitelty tuottajana Mario-pelien lopputeksteissä. Eräs harvoista poikkeuksista on Game Boylle julkaistu Super Mario Land -sarja, jonka kanssa Miyamoto ei ollut missään tekemisissä. Ensimmäisissä Yhdysvaltain julkaisuissa Miyamoto on kirjoitettu Miyahon – syynä on virhe kanjin tulkinnassa (本 voidaan lukea joko "hon" tai "moto").


title: Shigeru Miyamoto

text: Miyamoton vaikutus pelien kehittämisessä ei rajoitu pelkästään pelien suunnitteluun. Hän oli eräitä suurimpia vaikuttajia Super Nintendo Entertainment Systemin ohjaimeen suunnitelluista L/R-lisänäppäimistä ja Nintendo 64:n analogiohjaimeen. Miyamoto ei ole näiden uutuuksien itseoikeutettu keksijä, mutta hän oli merkittävä uusien ohjaimien puolestapuhuja ja nykyään tällaisia ohjaimia on kaikilla pelikonsolivalmistajilla.


title: Shigeru Miyamoto

text: Huolimatta suuresta menestyksestään ja ansioistaan Nintendolle Miyamoton sanotaan olevan hyvin vaatimaton persoona. Hän saa omasta pyynnöstään keskivertopalkkaa ja käyttää usein polkupyörää ajaessaan töihin. Miyamoto oli ensimmäinen AIAS:n kuuluisuuksien listaan hyväksytty henkilö (1998). Kunnianosoitus on yhteenveto Miyamoton elämäntyöstä ja suuresta vaikutuksesta videopeliteollisuudelle. Maaliskuussa 2005 Miyamoto oli ensimmäisiä San Franciscon Walk of Gameen tähtensä saavista henkilöistä. Maaliskuussa 2006 Ranskan kulttuuriministeriö ritaroi Miyamoton kulttuurin ja taiteen hyväksi tekemästä työstään. Miyamoto on yksi ensimmäisistä tähän kunnia-asemaan nousseista videopelisuunnittelijoista. Toukokuussa 2012 Espanjan kruununprinssi Felipe palkitsi Miyamoton tämän peliteollisuuden hyväksi tekemästä työstään. Palkintoperusteluissa yli sata peliä suunnitelleen Miyamoton sanottiin mullistaneen peliteollisuuden väkivallattomilla videopeleillään, jotka vetosivat sekä molempiin sukupuoliin että myös eri ikä-, kulttuuri- ja sosiaaliryhmiin.


title: Shigeru Miyamoto

text: Nintendo on useaan otteeseen siirtänyt peliensä julkaisua myöhemmäksi; tämä johtuu suurimmalta osin Miyamoton taipumuksesta perfektionismiin. Miyamoto olisi valmis aloittamaan koko pelin puhtaalta pöydältä, jos se ei vastaisi hänen korkeita standardejaan. Miyamoto ja hänen kanssaan työskentelevät kehittäjät viittaavat tähän toimintatapaan ”teepöydän nurin kääntämisellä” (), joka viittaa "Hoshi of the Giants" -animeen ja -mangaan. Tapaan viitataan myös termeillä ”Miyahon Check” ja ”Miyamoto Test”.


title: Huttin kieli

text: Hutt () on Tähtien sota -elokuvasarjassa esiintyvä keinotekoinen kieli. Huttin kieli on huttien äidinkieli ja ympäri Tähtien sodan maailmaa puhuttu yleiskieli. Se perustuu osittain inkojen ketšuaan, ja siinä on englantilaisperäistä sanastoa. Kieltä on kuultu "Tähtien sota" -elokuvissa I, II, IV ja VI.


title: Huttin kieli

text: "Tähtien sodan" henkilöistä muun muassa Luke Skywalker osaa huttia. Anakin Skywalker ja Watto juttelevat "" paljon huttin kielellä. Sebulba-niminen dug uhkailee Anakinia huttiksi ennen rakettirekikisaa. Kielen yleinen käyttö Tatooinessa johtunee siitä, että sitä äidinkielenään puhuvilla hutteilla, ainakin gangsterijohtaja Jabballa, on planeetalla paljon valtaa.


title: Dalj

text: Dalj on kylä Itä-Slavoniassa Kroatiassa Osijekista itään. Se on miltei Serbian ja Kroatian rajalla. Kylässä oli vuonna 2011. Kansallismieliset Serbit valtasivat Daljin Kroatian sodassa elokuussa 1991, ja surmasivat siellä vankeja. Insinööri ja matemaatikko Milutin Milanković on syntynyt kylässä.


title: Penélope Cruz

text: Penélope Cruz Sánchez (s. 28. huhtikuuta 1974 Alcobendas, Madrid, Espanja) on espanjalainen Oscar-palkittu näyttelijä. Hän teki debyyttinsä vuonna 1991 elokuvassa "El laberinto griego". Vuonna 2006 Cruzista tuli ensimmäinen espanjalainen näyttelijä, joka on ollut ehdolla parhaan naispääosan Oscar-palkinnon saajaksi. Ehdokkuuden Cruz sai elokuvasta "Volver – paluu". Vuonna 2009 hän sai Oscarin parhaasta sivuosasta Woody Allenin elokuvassa "Vicky Cristina Barcelona". Cruz on pitkään ollut myös L’Oréalin mainoskasvo. Hän on lisäksi toiminut mallina Mangolle ja Ralph Laurenille.


title: Penélope Cruz

text: Cruz syntyi Alcobendasissa, Espanjassa 28. huhtikuuta 1974. Hänen isänsä Eduardo oli ammatiltaan kauppias ja äitinsä Encarna kampaaja. Nimen Penélope hän sai espanjalaisen laulajan Joan Manuel Serratin samannimisen kappaleen mukaan. Lapsena ja teini-ikäisenä Cruz harrasti tanssia. Hän kävi kaksi vuotta lukiota, mutta jätti sen kesken 15-vuotiaana voitettuaan 300 muuta tyttöä kykyjenetsintätoimiston koe-esiintymisessä. Hän opiskeli yhteensä yhdeksän vuotta klassista balettia Madridin Conservatorio Nacionalissa, neljä vuotta näytöstanssia New Yorkissa Cristina Rotan opetuksessa ja kolme vuotta espanjalaista balettia Ángela Garridon opetuksessa. Hänellä on pikkusisko Mónica Cruz ja pikkuveli Eduardo Cruz.


title: Penélope Cruz

text: Cruz sai ensi kertaa kuuluisuutta esiintyessään madridilaisen synthpop-yhtye Mecanon musiikkivideolla "La fuerza del destino". 1990-luvun alussa hän juonsi teini-ikäisille suunnattua "La quinta marcha" -televisio-ohjelmaa yhdessä Jesús Vázquezin kanssa.


title: Penélope Cruz

text: Cruzin ensimmäiset suuremmat elokuvat olivat "Kinkkua, kinkkua" (1992) ja "Belle Époque – muutosten aika" (1992), joista jälkimmäinen palkittiin Oscarilla parhaana vieraskielisenä elokuvana. Hän näytteli myös elokuvassa "Kaikki kauniit hevoset" (2000) Matt Damonin kanssa.


title: Penélope Cruz

text: Vuonna 1999 hän esiintyi Pedro Almodóvarin ohjaamassa elokuvassa "Kaikki äidistäni", joka voitti myös Oscarin parhaana vieraskielisenä elokuvana. Cruz oli myös Oscar-ehdokkaana helmikuussa 2007 elokuvasta "Volver – paluu", vaikkei Oscaria tällä kertaa saanutkaan. Sen sijaan Cannesin elokuvajuhlilla 2006 Cruz voitti parhaan naispääosanäyttelijän palkinnon samasta elokuvasta.


title: Penélope Cruz

text: Euroopan elokuva-akatemia palkitsi Cruzin joulukuussa 2006 parhaana eurooppalaisena naisnäyttelijänä. Cruz sai palkinnon Pedro Almodóvarin elokuvasta "Volver – paluu", josta hän sai myös ensimmäisen Oscar-, Bafta- ja Golden Globe -ehdokkuutensa.


title: Penélope Cruz

text: Vuonna 2009 Cruz palkittiin parhaan naissivuosan Oscarilla ja Bafta-palkinnolla Woody Allenin elokuvasta "Vicky Cristina Barcelona" (2008).


title: Penélope Cruz

text: Cruz esitti Mustaparran tytärtä ja Jack Sparrow’n rakastettua "Pirates of the Caribbean" -merirosvoelokuvasarjan neljännessä osassa "", jonka kuvaukset alkoivat kesällä 2010.


title: Penélope Cruz

text: Vuonna 2017 Cruz näytteli Donatella Versacea draamasarjassa "The Assassination of Gianni Versace: American Crime Story", josta hän sai uransa ensimmäisen Primetime Emmy -ehdokkuuden parhaasta naissivuosasta minisarjassa tai televisioelokuvassa.


title: Penélope Cruz

text: Vuonna 2001 Cruz näytteli Tom Cruisen kanssa elokuvassa "Vanilla Sky", josta seurasi kolmivuotinen suhde näyttelijään. Suhteen kariuduttua Cruz seurusteli näyttelijä Matthew McConaugheyn kanssa. Cruzin nykyinen elämänkumppani on espanjalainen Javier Bardem, joka on voittanut Oscarin ja muita lukuisia palkintoja. Bardem ja Cruz näyttelivät yhdessä jo "Kinkkua, kinkkua" -elokuvassa. Cruz ja Bardem näyttelivät yhdessä Woody Allenin romanttisessa komediassa "Vicky Cristina Barcelona" vuonna 2008. Cruz sai roolistaan sivuosa-Oscarin. Bardem on saanut saman palkinnon vuoden 2007 rikostrilleristä "Menetetty maa". Cruz ja Bardem avioituivat heinäkuussa 2010.


title: Penélope Cruz

text: Penelopella ja Javier Bardemilla on kaksi lasta: poika, joka on syntynyt vuoden 2011 alkupuolella ja tyttö, jonka he saivat heinäkuussa 2013.


title: Penélope Cruz

text: Cruz tunnetaan aktiivisena hyväntekijänä. Hän muun muassa lahjoitti koko "Minne tuuli kuljettaa" -elokuvan palkkionsa Äiti Teresan lastenkodille Kolkatassa vietettyään siellä viikon vapaaehtoisena. Vuonna 1997 hän vietti kaksi kuukautta vapaaehtoistyössä Ugandassa.


title: Penélope Cruz

text: Cruzin nuorempi sisko Mónica Cruz muistuttaa häntä läheisesti. Yhdennäköisyyttä on joskus käytetty hyväksi espanjalaisissa televisiomainoksissa. Mónica päätti tanssiuransa 2000-luvun alussa ja nousi kuuluisuuteen nuorisosarjassa "Un paso adelante".


title: Jari Sillanpää

text: Jari Veikko Sillanpää (s. 16. elokuuta 1965 Ludvika, Ruotsi) on ruotsinsuomalainen laulaja.


title: Jari Sillanpää

text: Jari Sillanpää on yli 820 000 myydyllä levyllään Suomen kolmanneksi parhaiten myynyt sooloartisti. Hän on voittanut useita laulukilpailuja ja musiikkipalkintoja.


title: Jari Sillanpää

text: Sillanpää nousi julkisuuteen tullessaan tangokuninkaaksi Seinäjoen Tangomarkkinoilla 1995. Kilpailun jälkeen julkaistu nimikkoalbumi "Jari Sillanpää" on Suomen kaikkien aikojen myydyin äänite (yli 270 000 kopiota).


title: Jari Sillanpää

text: Jari Sillanpää sai kipinän esiintymiseen työskennellessään laivalla 1990-luvun alkupuolella. Yleisön kannustus laivan karaokessa rohkaisi Sillanpäätä hakeutumaan laulajan uralle.


title: Jari Sillanpää

text: Sillanpää osallistui Tangomarkkinoille ensimmäistä kertaa 1993, jolloin tie kariutui karsintoihin. Seuraavana vuonna hänestä kruunattiin tangoprinssi.


title: Jari Sillanpää

text: Vuonna 1995 Sillanpää voitti lopulta tangokuninkaan tittelin. Finaalissa hän sai kaikilta tuomareilta täydet pisteet.


title: Jari Sillanpää

text: Jari Sillanpää on edustanut Suomea kahdessa kansainvälisessä laulukilpailussa: Vuonna 1997 hänen esityksensä "Remember Me" äänestettiin voittajaksi Romaniassa Kultainen hirvi -kilpailussa. Vuonna 2004 Sillanpää edusti Suomea ensimmäisissä kaksipäiväisissä Eurovision laulukilpailuissa. "Takes 2 To Tango" -edustuskappale keräsi semifinaalissa 51 pistettä sijoittuen semifinaalin 14. sijalle, mutta ei päässyt jatkoon.


title: Jari Sillanpää

text: Sillanpää osallistui Suomen karsintaan myös vuosina 1998 ("Valkeaa unelmaa") ja 2009 ("Kirkas kipinä"). Hän toimi Suomen pisteidenlukijana Eurovision laulukilpailussa vuosina 2005 ja 2009.


title: Jari Sillanpää

text: Vuonna 2004 Sillanpää teki Katri Helenan kanssa MeStarat-konserttikiertueen. He tekivät yhteisen kiertueen myös vuonna 2007. Toukokuussa 2005 Sillanpää sai sekä Tango- että Iskelmä-Finlandia -palkinnon.


title: Jari Sillanpää

text: Vuonna 2006 ruotsalais-suomalainen kulttuurirahasto myönsi Sillanpäälle 5 000 euron suuruisen palkinnon ansioista Suomen ja Ruotsin välisessä kulttuurivaihdossa. Lisäksi hänelle on myönnetty Carl Axel Gottlund -palkinto Ruotsissa asuvan suomenkielisen väestön aseman edistämisestä.


title: Jari Sillanpää

text: Sillanpää voitti lokakuussa 2011 Syksyn Sävel -laulukilpailun kappaleella "En se olla saa".


title: Jari Sillanpää

text: Syksyllä 2012 Sillanpää oli mukana Nelosella esitetyssä Vain elämää -sarjassa, jossa seitsemän kotimaista artistia esitti toistensa kappaleita. Sillanpää valittiin myös ohjelman all stars -kaudelle vuonna 2017.


title: Jari Sillanpää

text: Keväällä 2014 Sillanpää oli mukana MTV3:n Tähdet, tähdet -musiikkiohjelmassa ja voitti finaalin yleisöäänestyksen.


title: Jari Sillanpää

text: Sillanpäästä tehty "Rakkaudella merkitty" -niminen musikaali sai ensi-iltansa Suomen kesäteatterissa Valkeakoskellea 14. kesäkuuta 2018. Sen ohjasi ja käsikirjoitti Heikki Paavilainen.


title: Jari Sillanpää

text: Sillanpään vuodesta 1996 asti toiminut ihailijakerho lopetettiin vuonna 2018.


title: Jari Sillanpää

text: Jari Sillanpää syntyi ruotsinsuomalaiseen perheeseen ja asui lapsuutensa Ruotsissa. Nykyisin Sillanpää asuu avoliitossa Siim Bahmatsovin kanssa Helsingin Katajanokalla. Lisäksi hänellä on kartano-huvila Haaparannalla, huvila Vihdissä ja lomahuoneistot sekä Thaimaassa että Espanjan Aurinkorannikolla Benalmádenassa.


title: Jari Sillanpää

text: Vuodesta 2011 alkaen Sillanpäällä on ollut Ruotsin ja Suomen kaksoiskansalaisuus.


title: Jari Sillanpää

text: Jari Sillanpäällä on oma Bridgehead Productions Oy -niminen yritys, jonka liikevaihto oli vuonna 2015 1,8 miljoonaa euroa. Vuonna 2010 Sillanpää ilmoitti, että hänen yhtiönsä hankkeena on rakennuttaa kaksi tuulivoimalaa Raaheen. Ensimmäinen tuulivoimala ilmoitettiin otettavan käyttöön lokakuussa 2013.


title: Jari Sillanpää

text: Sillanpää valaisi julkisesti seksuaalista suuntautumistaan kertomalla Nelosen "Tuomas & Juuso Experience" -ohjelmassa huhtikuussa 2006 entisen seurustelukumppaninsa olleen mies. Vihjaillen asiasta kerrottiin jo aiemmin. Sillanpää oli antanut haastattelun vuonna 1995 Helsingin Sanomille, jossa oli myös puhunut seksuaalisuudestaan, mutta lehti ei julkaissut sitä. Myöhemmin Sillanpää myönsi lehden ratkaisun olleen kuitenkin tilanteeseen nähden oikea.


title: Jari Sillanpää

text: Elokuussa 2016 julkaistu Sillanpään elämäkertakirja "Jari Sillanpää – Paljaana" nousi kuukaudessa Suomen myydyimmäksi tietokirjaksi.


title: Jari Sillanpää

text: Syyskuussa 2017 Iltalehti uutisoi Sillanpään jääneen kiinni metamfetamiinin vaikutuksen alaisena ajamisesta Helsingin keskustassa, jonka jälkeen Sillanpään asuntoon tehtiin kotietsintä. Sillanpää myönsi teon Facebook-päivityksessään ja poliisikuulustelussa. Sillanpää oli kiinnioton yhteydessä kertonut poliisille käyttäneensä metamfetamiinia kolmen vuoden ajan ennen kiinnijäämistään. Ja sitä seuranneessa kotietsinnän yhteydessä tarkentanut käyttäneensä metamfetamiinia suonensisäisesti. Poliisit löysivät nesteytykseen soveltuvia pusseja, joita hän kertoi käyttävänsä kehon nestetasapainon palauttamiseen.


title: Jari Sillanpää

text: Tammikuussa 2018 Helsingin käräjäoikeus tuomitsi Sillanpään rattijuopumuksesta, huumausaineen käyttörikoksesta ja kahdesta liikennerikkomuksesta 50:een päiväsakkoon, joka hänen tuloillaan teki 23 790 euroa. Sen lisäksi hänen pitää maksaa 40 euron rikesakko ja rikosuhrimaksu 40 euroa, sekä korvaamaan päihdetutkimuskustannukset 105 euroa. Hän sai ajolupansa samalla takaisin.


title: Jari Sillanpää

text: Maaliskuun lopulla 2018 Sillanpää jäi jälleen kiinni huumeista. Hän oli palaamassa Thaimaasta, kun poliisi otti hänet kiinni Helsinki-Vantaan lentoasemalla, ja häneltä löytyi metamfetamiinia. Tämän toisen kiinnijäämisen jälkeen Sillanpään asianajaja kertoi hänen käyttäneen huumeita vuosina 2014–2017 ja tänä aikana hankitun metamfetamiinin määrän olleen yhteensä noin 110 grammaa, kerrallaan 1–10 grammaa.


title: Jari Sillanpää

text: Kesäkuussa 2018 Sillanpää sai syytteen kahdesta huumausainerikoksesta. Sillanpään lisäksi samassa juttukokonaisuudessa hänen avopuolisoaan Siim Bahmatsovia syytetään myös kahdesta huumausainerikoksesta. Juttu tulee Helsingin käräjäoikeuteen elokuussa 2018.


title: Jari Sillanpää

text: Sillanpää puhui asiasta julkisuudessa ensimmäisen kerran MTV3-kanavalla 29. maaliskuuta 2018 esitetyssä tv-haastattelussa. Hän myönsi olevansa narkomaani mutta kielsi kuuluvansa huumerinkiin ja sanoi ettei koskaan ole esiintynyt huumeiden vaikutuksen alaisena. Hän kertoi ettei kaipaa muiden apua eikä tiedä, käyttääkö hän huumeita vielä vuoden päästä. Asian seurauksena lukuisat tapahtumanjärjestäjät ovat peruneet Sillanpään tulevia kesän 2018 esiintymisiä.


title: Jari Sillanpää

text: Sillanpää tuomittiin Helsingin käräjäoikeudessa 17. elokuuta 2018 kymmenen kuukauden ehdolliseen vankeuteen kahdesta huumausainerikoksesta. Jutun pääsyytettynä ollut huumeiden maahantuoja ja myyjä tuomittiin neljän vuoden ehdottomaan vankeuteen. Sillanpäätä avusti asianajaja Riitta Leppiniemi, joka oli avustanut myös Helsingin huumepoliisin entistä päällikköä Jari Aarniota tätä vastaan käydyssä oikeusprosessissa.


title: Kuopion maalaiskunta

text: Kuopion maalaiskunta () on entinen Suomen kunta Pohjois-Savossa. Lakkauttamisen aikaan se kuului Kuopion lääniin. Kuopion maalaiskunta ympäröi Kuopion kaupunkia joka puolelta. Sen muut naapurikunnat olivat Karttula, Leppävirta, Maaninka, Riistavesi, Siilinjärvi, Suonenjoki ja Vehmersalmi.


title: Kuopion maalaiskunta

text: Vuonna 1925 osia Kuopion maalaiskunnasta liitettiin silloin perustettuun Siilinjärven kuntaan. Kuopion maalaiskunta lakkautettiin vuonna 1969, jolloin Siilinjärveen liitettiin vielä maalaiskuntaan kuuluneet Kehvo ja Väänälänranta. Näitä kahta kylää lukuun ottamatta maalaiskunta liitettiin Kuopion kaupunkiin.


title: Kuopion maalaiskunta

text: Kuopion maalaiskunnan huomattavin maatila on ollut Haminalahden kartano, jonka omisti vuosina 1769–1910 von Wrightin suku.


title: Kuopion maalaiskunta

text: Vuoden 1960 taajamarajauksen mukaan Kuopion maalaiskunnan taajamat olivat Jynkkä (564 asukasta), Kurkimäki (373 asukasta), Levänen (663 asukasta) ja Pitkälahti (360 asukasta). Osa Leväsen taajamasta sijaitsi Kuopion kaupungin puolella, ja vastaavasti kaupungin taajamista Julkula ja Särkilahti ulottuivat osittain maalaiskunnan puolelle.


title: Sauli Lehtonen

text: Sauli Tapani Lehtonen (10. huhtikuuta 1975 Pori – 9. syyskuuta 1995 Helsinki) oli suomalainen iskelmä- ja tangolaulaja, joka kruunattiin kymmenenneksi tangokuninkaaksi Seinäjoen tangomarkkinoilla vuonna 1994. Lehtonen oli tunnettu siitä, että hän lauloi silmät suljettuina. Hän kuoli hirvikolarissa vuonna 1995.


title: Sauli Lehtonen

text: Lehtosta pidettiin lahjakkaana ja luonnollisena laulajana, joka keskittyi ja eläytyi voimakkaasti esiintyessään. Hän ehti tehdä vain yhden albumin, jonka myynti on ylittänyt platinalevyyn oikeuttavan rajan. Lehtosen kuoleman jälkeen ilmestyi lisäksi keskeneräiseksi jäänyt albumi, jota täydennettiin konserttitaltioinneilla.


title: Sauli Lehtonen

text: Sauli Tapani Lehtonen syntyi 10. huhtikuuta 1975 Porissa, josta muutti jo lapsena Jyväskylään. Hänen äitinsä Sinikka Lehtonen oli ammatiltaan ompelija, kunnes hänet työllistänyt yritys lopetettiin. Tämän jälkeen hän hoiti erästä pyörätuolia käyttävää henkilöä seitsemän vuoden ajan. Sauli Lehtosen isä Heikki Lehtonen oli ammatiltaan autoilija. Hän ajoi lähinnä kuorma-autoja ja rekkoja.


title: Sauli Lehtonen

text: Varhaislapsuutensa Sauli Lehtonen vietti Padasjoen Arrakoskella Päijät-Hämeessä. Lapsuutensa Sauli asui perheineen Palokassa Jyväskylän maalaiskunnassa. Saulin isä on kertonut pojan olleen lapsena luonteeltaan vilkas ja puhelias. Koulukavereidensa kanssa hän pelasi muun muassa jääkiekkoa, mutta vähitellen hän kuitenkin innostui musiikista. Kiinnostuksen syntyyn vaikutti osaltaan myös äidin tapa lauleskella pienelle lapselleen ja isän kitaransoitto.


title: Sauli Lehtonen

text: Sauli Lehtonen innostui soittamaan vanhaa kitaraa, kävi pian alkeiskurssin Palokassa ja pääsi lopulta opiskelemaan Jyväskylän musiikkiopistoon kitaransoittoa. Hänellä oli nuorempana myös oma rockmusiikkia soittanut yhtye, joka harjoitteli tavallisesti erään yhtyeeseen kuuluneen pojan autotallissa. Saulin vanhemmat kuitenkin kehottivat häntä laulamaan jotain muuta kuin rockia, jottei ääni menisi aivan pilalle. Isä sai Saulin innostumaan iskelmämusiikin laulamisesta, ja vähitellen myös vanha tanssimusiikki alkoi vedota häneen. Sauli oli nuorena myös innokas kirjoittamaan lauluja. Hän myös sävelsi kitaralla ja sähköuruilla ja nauhoitti sävellyksiään nauhurillaan.


title: Sauli Lehtonen

text: Teini-ikäisenä Sauli oli kesätöissä ja ansaitsi itse omat taskurahansa. Parin kesän jälkeen hänelle oli kertynyt tarpeeksi rahaa omaan kevytmoottoripyörään, jolla hän ajoi keikoille.


title: Sauli Lehtonen

text: Peruskoulun jälkeen Sauli Lehtonen pääsi opiskelemaan julkishallintoa Jyväskylän kauppaoppilaitokseen, josta hänen oli tarkoitus valmistua merkonomiksi. Vuonna 1994 hän sai opiskelupaikan Keski-Suomen konservatoriossa läpäistyään pääsykokeet hyvin tuloksin. Hänen oli tarkoitus aloittaa opiskelu syksyllä. Saman vuoden kevätpuolella hän oli kuitenkin jo kiinnostunut Tangomarkkinoista.


title: Sauli Lehtonen

text: Vuonna 1994 Lehtonen päätti osallistua Seinäjoen Tangomarkkinoille. Aluksi hänen suunnitelmissaan olivat vuoden 1995 kilpailut, mutta lopulta hän päätti osallistua jo edeltävänä vuonna. Vanhemmat eivät kertomansa mukaan yllyttäneet häntä osallistumaan kilpailuun, vaan hän osallistui omasta tahdostaan. Lehtonen osallistui ensin alkukarsintoihin Laukaan Peurungassa ja selvisi jatkoon. Raisiossa semifinalisteja säesti Finlanders-yhtye, jossa soittanut Henri Kulmala kertoo huomanneensa Lehtosen lahjakkuuden, mistä syystä he ryhtyivät soittamaan yhdessä ja harjoittelemaan finaalia varten. Kaiken kaikkiaan kilpailuun osallistui 940 laulajaa.


title: Sauli Lehtonen

text: Lehtonen herätti heti huomiota sekä yleisössä että tuomaristossa laulamalla silmät kiinni. Tästä muodostui kohta hänen tunnusmerkkinsä. Hän itse kuitenkin kertoi, ettei hän halunnut tavoitella huomiota vaan lieventää jännitystään.


title: Sauli Lehtonen

text: Tangomarkkinoiden finaali järjestettiin lauantaina 9. heinäkuuta. Tapahtuman avasi silloinen Suomen oikeusministeri Anneli Jäätteenmäki, juontajina toimivat laulaja Arja Koriseva ja kirjailija-toimittaja Heikki Hietamies. Finaalissa Lehtonen esitti kappaleet ”La Cumparsita” ja ”Kun yö on valoton”. Lehtosen lisäksi finaalissa tangokuninkaan titteliä tavoittelivat Henri Hurme, Jari Sillanpää, Hannu Kause ja Teemu Kokko. Ensimmäistä kertaa Tangomarkkinoilla kävi niin, että vastuu tangokuninkaan valitsemisesta lankesi tuomariston puheenjohtajalle, koska Lehtonen ja Henri Hurme saivat saman pistemäärän, 67 ääntä. Tuomarina toiminut Päiviö Pyysalo ratkaisi tilanteen Lehtosen hyväksi, joten hänestä kruunattiin kymmenes tangokuningas. Pyysalo perusteli myöhemmin valinneensa Lehtosen siksi, että hänen persoonassaan oli särmää ja hän uskoi laulamiseensa voimakkaasti. Vaikka Hurme hävisi Lehtoselle täpärästi, heistä tuli ystävät. Lehtosen rinnalle tangokuningattareksi valittiin 18-vuotias Tiina Räsänen. Päiviö Pyysalon lisäksi tuomaristoon kuuluivat muun muassa Lasse Lintala, Tamara Lund ja Erkki Liikanen.


title: Sauli Lehtonen

text: Voittajille annettiin Tangomarkkinoiden kymmenvuotisen historian kunniaksi kultaiset kruunut. Ne oli valmistanut lapualainen kultaseppä Jussi Ikola. Aurinkoisessa säässä käytyä kilpailua seurasi paikan päällä yhteensä 106 000 katsojaa, mikä oli runsaat 30 000 enemmän kuin edellisenä vuonna. Tämä oli ensimmäinen kerta, kun Tangomarkkinoilla ylitettiin 100 000 kävijän raja.


title: Sauli Lehtonen

text: Ensimmäiset Lehtosen levyttämät kappaleet, ”Kun yö on valoton” ja ”Lauantai-illan tango”, julkaistiin albumilla "Tangomarkkinat VII". Levylle on koottu vuoden 1994 Tangomarkkinoiden finalistien levyttämiä kappaleita.


title: Sauli Lehtonen

text: Tangomarkkinoiden voiton jälkeen Jyväskylän maalaiskunta onnitteli Lehtosta antamalla hänelle viirin ja taulun. Jo seuraavalla viikolla hän pääsi MTV3:n järjestämään tilaisuuteen Helsinkiin, jossa hänen esiintymistään yritettiin hioa. Lehtonen kuitenkin kertoi siitä olleen enemmän haittaa kuin hyötyä, sillä hän ei halunnut, että hänen persoonallista esiintymistapaansa muutettaisiin. Lehtonen ei erityisesti halunnut julkisuuteen, mutta silti hän antoi lähes aina pyydettäessä haastatteluja. Voiton myötä Lehtonen sai suosiota, ja hänellä oli paljon esiintymisiä. Hän esiintyi muun muassa syyskuussa 1994 televisiosarjassa Tuttu Juttu.


title: Sauli Lehtonen

text: Henri Hurmeen ja hänen vaimonsa kautta Lehtonen tutustui Pirkko-Liisa Myllyharjuun. Myllyharjusta tuli Lehtosen tyttöystävä, mutta heidän seurustelunsa ehti kestää vain noin puoli vuotta. Lehtonen keikkaili tiheästi taustayhtyeenään tanssiorkesteri "Hopeinen Q", jonka kanssa hän teki ensimmäisen albuminsa "Sauli Lehtonen & Hopeinen Q". Edel Records Finland Oy julkaisi albumin Lehtosen kuninkuusvuotena 1994. Levyn paras listasijoitus oli 30. sija vuonna 1995 viikolla 39. Levy sisälsi 12 kappaletta, kuten ”Valtameressä on saari” ja ”Kun tanssit kanssani tangon”.


title: Sauli Lehtonen

text: Vuoden 1995 tangomarkkinoiden aikoihin Lehtosesta ja Räsäsestä julkaistiin reliefit Seinäjoen Urheilutalolla, jonne oli koottu myös aiempien vuosien tangokuninkaallisten kuvat. Reliefit teki taiteilija Liisa Äärynen, kuten aiempinakin vuosina. Lehtonen luovutti tittelinsä uudelle tangokuninkaalle Jari Sillanpäälle heinäkuussa 1995. Sillanpää oli edellisenä vuonna valittu tangoprinssiksi, kun Lehtosesta tuli kuningas.


title: Sauli Lehtonen

text: Lehtonen alkoi tehdä uutta albumia "Mun aika mennä on" vuonna 1995, mutta sitä ei ehditty saada valmiiksi hänen eläessään, vaan albumi julkaistiin vasta 1996.


title: Sauli Lehtonen

text: Yhdeksi Lehtosen viimeisistä konserteista jäi Helsingin juhlaviikoilla Olavi Virralle omistettu konsertti 4. syyskuuta 1995. Hän kuoli vain viisi päivää konsertin jälkeen.


title: Sauli Lehtonen

text: Sauli Lehtonen oli 8. syyskuuta 1995 isänsä ajamassa autossa matkalla Helsingistä Korialle pienessä vesisateessa. Porvoon moottoritiellä Sipoon Boxissa he törmäsivät hirveen noin kello 21.50. Onnettomuuspaikalle lähetettiin hätäpuhelun jälkeen Sipoon pelastuslaitoksen yksiköt ja Medi-Heli. Sauli Lehtonen kuoli saamiinsa vakaviin vammoihin aamuyöllä 9. syyskuuta Töölön sairaalassa. Kuollessaan hän oli vasta 20-vuotias. Hänen isänsä selvisi onnettomuudesta hengissä ja kertoi myöhemmin, ettei ole syyttänyt itseään, sillä tapahtuneelle ei voinut yhtään mitään.


title: Sauli Lehtonen

text: Onnettomuusiltana Sauli Lehtonen oli palaamassa MTV3:n jääkiekko-ohjelman nauhoituksista. MTV3 näytti ohjelman televisiosta seuraavana päivänä, mutta Lehtosen esiintymiset oli leikattu pois. Kanava muisti Lehtosta hiljaisella hetkellä.


title: Sauli Lehtonen

text: Kuolema uutisoitiin laajalti Suomessa, ja se oli monen lehden ykkösaihe. Muun muassa aihetta käsitellyttä Ilta-Sanomia myytiin ennätysmäärä.


title: Sauli Lehtonen

text: Lehtosen hautajaiset pidettiin Palokan kirkossa. Tiina Räsänen lauloi muistotilaisuudessa Petri Laaksosen kirjoittaman kappaleen ”Täällä pohjantähden alla”. Lehtonen haudattiin Jyväskylän maaseurakunnan Seppälänkankaan (nyk. Lahjaharjun) hautausmaalle.


title: Sauli Lehtonen

text: Mika Toivasen säveltämä ja Jorma Toiviaisen sanoittama ”Mun aika mennä on” jäi Lehtosen viimeiseksi levytykseksi, mikä voi kuulostaa enteelliseltä, vaikka laulu ei käsittelekään kuolemaa. Kappale oli tarkoitus nauhoittaa vielä uudestaan, mutta Lehtonen ehti menehtyä ennen sitä. Kappale voitti Tangomarkkinoiden sävellys- ja sanoituskilpailun vuonna 1995 ja Sauli Lehtonen lauloi tuolloin tangon ensiesityksen.


title: Sauli Lehtonen

text: Pauli Ruotsalainen maalasi Lehtosesta kuvan, joka oli tarkoitus laittaa onnettomuuspaikalle muistomerkiksi. Teos jouduttiin kuitenkin poistamaan turvallisuussyistä. Muistomerkistä syntyi paljon keskustelua, ja kansanedustaja Raimo Vistbacka teki jopa hallitukselle aiheesta kirjallisen kysymyksen. Uudenmaan tiepiirin olisi hänen mukaansa pitänyt vuokrata pieni alue, minne muistomerkin olisi voinut turvallisesti asettaa. Puolisentoista vuotta myöhemmin kiista päättyi, ja Ruotsalaisen teos lahjoitettiin Seinäjoelle Tango- ja Viihdemusiikin Edistämisyhdistys ry:n Olavi Virta -museoon.


title: Sauli Lehtonen

text: Vuonna 1996 julkaistiin keskeneräiseksi jäänyt albumi "Mun aika mennä on". Albumi sisältää kuusi studiossa nauhoitettua kappaletta sekä kaksitoista ennen julkaisematonta taltiointia Lehtosen konserteista Auran Nuortentalossa ja Uittamolla Turussa. Albumin paras listasijoitus on kymmenes sija vuoden 1996 viikolta 11. Lehtosen esikoisalbumi "Sauli Lehtonen & Hopeinen Q" myi platinaa, siis yli 50 000 kappaletta samana vuonna. Platinalevy annettiin Lehtosen vanhemmille Seinäjoella helmikuussa 1996. Albumia on myyty kaiken kaikkiaan 65 200 kappaletta.


title: Sauli Lehtonen

text: Samana vuonna järjestettiin Lehtosen muistokonsertti, jonka liput myytiin hetkessä loppuun. Tilaisuuteen saapui lisäksi runsaasti ihmisiä, joilla ei ollut lippua. "Mun aika mennä on" -albumin myynti oli juuri ylittänyt 20 000 kappaleen rajan, mistä syystä kultalevy luovutettiin tilaisuuden yhteydessä Lehtosen vanhemmille.


title: Sauli Lehtonen

text: Vuonna 2006 tangomarkkinoiden toimitusjohtaja Ari-Pekka Kuismin valitsi viisi merkittävintä tangolaulajaa. Hän sijoitti Sauli Lehtosen ensimmäiseksi ennen Jari Sillanpäätä, Eija Kantolaa, Marita Taavitsaista ja Tommi Soidinmäkeä.


title: Sauli Lehtonen

text: Joulukuussa 1995 perustettiin nuorten laulajien opintoja ja koulutusta tukeva "Sauli Lehtosen muistorahasto". Idean isä oli Auraviihde Oy:n toimitusjohtaja Seppo Kulmala, ja Lehtosen vanhemmat antoivat siihen luvan. Vuonna 1996 järjestetyn muistokonsertin tuotosta luovutettiin 45 000 Suomen markkaa Lehtosen muistorahastoon, minkä jälkeen rahaston kokonaisrahamäärä oli yli 90 000 markkaa.


title: Sauli Lehtonen

text: Rahasto palkitsi ensimmäisenä vuoden 1993 tangoprinsessan Heidi Kyrön 18. helmikuuta 1997 Olavi Virran muistokonsertin yhteydessä. Kyrön stipendi oli 10 000 markan suuruinen. Muita palkittuja ovat muun muassa Anna Eriksson, joka palkittiin vuonna 1999 niin ikään 10 000 markan kannustusstipendillä, ja Etelä-Pohjanmaan musiikkiopiston rahasto ja Natalil Lintala, jotka saivat vuonna 2004 1 000 euron stipendin.


title: Sauli Lehtonen

text: Sauli Lehtosen isä Heikki Lehtonen on kertonut, että Sauli oli pienenä varsin vilkas ja puhelias. Teini-iässä hän oli ahkera ja ansaitsi omat rahansa kesätöitä tekemällä. Kerrotaan myös, että hän oli tarpeen tullen melko utelias.


title: Sauli Lehtonen

text: Lehtonen vaikutti ujolta, koska hän lauloi silmät kiinni, mutta tämä myös lisäsi hänen lavakarismaansa. Päiviö Pyysalo on kuvaillut Lehtosta vaatimattomaksi, hiljaiseksi, luonnolliseksi ja kunnianhimoiseksi. Vaatimattomuus näkyi muun muassa siinä, että Lehtosella ei ollut erityistä tarvetta päästä julkisuuteen.


title: Sauli Lehtonen

text: Kun Ari-Pekka Kuismin nimesi Lehtosen merkittävimmäksi suomalaiseksi tangolaulajaksi, hän antoi perusteeksi Lehtosen äänen, nuoren iän ja dramaattisen kuoleman. Raision silloinen kunnanjohtaja Kari Karjalainen kuvaili vuonna 2006 Lehtosta vaatimattomaksi laulajaksi, joka sai ihmisten päät kääntymään ja puheensorinan hiljentymään. Lehtosen tulkinnassa oli lisäksi mukana "sielu", joka on Karjalaisen mielestä tangon tärkein elementti.


title: Sauli Lehtonen

text: Lehtosen levyttämiä kappaleita on julkaistu kolmekymmentä. Osa on nimenomaan Lehtoselle sävellettyjä kappaleita, kuten ”Lauantai-illan tango” ja ”Mun aika mennä on”. Osa taas on muiden artistien aiemmin tunnetuksi tekemiä kappaleita, kuten ”Kun yö on valoton” ja ”Hopeinen kuu”. Lehtosen ohjelmistossa oli paljon Olavi Virran kappaleita. Seppo Kulmala on kertonut, että Lehtonen keräili tunnettujen laulajien – kuten Olavi Virran ja Henry Theelin – levyjä. Niistä hän etsiskeli omiin konsertteihinsa sopivia kappaleita.


title: Sauli Lehtonen

text: Lehtosen esittämiä kappaleita on julkaistu lisäksi useilla kokoelma-albumeilla, joilla on eri esittäjiä.


title: Petr Korda

text: Petr Korda (s. 23. tammikuuta 1968 Praha, Tšekkoslovakia) on tšekkiläinen entinen tennispelaaja.


title: Petr Korda

text: Korda aloitti ammattilaisuransa vuonna 1987. Hän voitti ensimmäisen ATP-tason nelinpeliturnauksensa vuonna 1988 Prahassa (parinaan Milan Srejber) ja kaksinpeliturnauksensa vuonna 1991 Berliinissä.


title: Petr Korda

text: Korda pelasi urallaan neljä kertaa Grand Slam -turnauksen finaalissa - kahdesti kaksinpelissä ja kahdesti nelinpelissä.


title: Petr Korda

text: Vuonna 1990 Korda ja Goran Ivanisevic etenivät Ranskan avointen nelinpelin loppuotteluun, mutta hävisivät espanjalaisille Sergio Casalille ja Emilio Sanchezille.


title: Petr Korda

text: Vuonna 1992 Korda pelasi Ranskan avointen kaksinpelin finaalissa hallitsevaa mestaria Jim Courieria vastaan häviten suoraan kolmessa erässä (7-5, 6-2, 6-1).


title: Petr Korda

text: Vuoden 1996 Australian avointen nelinpelin finaalissa Korda ja hänen parinsa Stefan Edberg peittosivat kanadalaisen Sebastien Lareaun ja yhdysvaltalaisen Alex O'Brienin neljässä erässä (7-5, 7-5, 4-6, 6-1).


title: Petr Korda

text: Korda sai uransa kruunun vuonna 1998, jolloin hän kohtasi Chilen Marcelo Ríosin Australian avointen kaksinpelin finaalissa. Korda hallitsi ottelua alusta loppuun voittaen ottelun lopulta suoraan kolmessa erässä (6-2, 6-2, 6-2) ja saavuttaen uransa ensimmäisen ja ainoan Grand Slam -voiton kaksinpelissä. Voitto nosti hänet maailmanlistan kakkoseksi, mikä jäi hänen uransa korkeimmaksi sijoitukseksi (nelinpelissä hän oli korkeimmillaan maailmanlistan kymmenes).


title: Petr Korda

text: Muita Kordan uran kohokohtia olivat Grand Slam Cupin voitto vuonna 1993 ja Hopman Cupin voitto vuonna 1994 parinaan Jana Novotná.


title: Petr Korda

text: Muutamia kuukausia Australian avointen kaksinpelin voiton jälkeen Kordasta tuli ensimmäinen korkean profiilin tennispelaaja, joka on jäänyt kiinni kiellettyjen aineiden käytöstä. Kordan Wimbledonin tennisturnauksessa pelatun ottelun jälkeen annetusta näytteestä löytyi merkkejä nandrolonin käytöstä, tapaus tuli julki vuoden 1998 lopussa. Myöhemmin hänelle langetettiin vuoden kilpailukielto. Korda ei jatkanut uraansa kilpailukiellon jälkeen ja hänen ammattilaisuransa saldoksi jäi kymmenen ATP-tason turnausvoittoa kaksinpelissä ja kymmenen nelinpelissä.


title: Schindlerin lista

text: Schindlerin lista () on vuonna 1993 ensi-iltansa saanut Steven Spielbergin ohjaama yhdysvaltalainen draamaelokuva. Elokuva perustuu Thomas Keneallyn romaaniin "Schindlerin lista" ("Schindler’s Ark", myöhemmin "Schindler’s List"). Elokuvan pääosia näyttelevät Liam Neeson, Ben Kingsley ja Ralph Fiennes.


title: Schindlerin lista

text: "Schindlerin lista" seuraa juutalaisten jatkuvasti heikentyvää asemaa Puolassa holokaustin aikana, kodeistaan karkoituksesta aina Auschwitzin teloituksiin asti, noudattaen erittäin tarkasti tapahtumien todellista kulkua. Elokuva kertoo saksalaisesta yrittäjästä, Oskar Schindleristä, joka pelasti yli tuhannen puolanjuutalaisen hengen holokaustissa toisen maailmansodan aikana. Elokuvan nimi viittaa listaan, jossa oli niiden juutalaisten nimet, jotka Schindler otti töihin tehtaaseensa.


title: Schindlerin lista

text: Elokuva on lähes kokonaan mustavalkoinen. Vain esi- ja loppunäytös, pikkutytön punainen takki ja kynttilänliekki ovat värillisiä.